qundao/data-zh-poetry huggingface dataset:
惜分飞 其四 本意，庚寅夏作
作者：邹祗谟
朝代：清

忆昔卿来于我馆。议作吹箫佳伴。重订香帏款。数行约法拈银管。传语谓郎姑且缓。十五盈盈未满。谁料朱绳短。相如卤莽原无算。
惜分飞·本意，庚寅夏作
作者：邹祗谟
朝代：清

人去珠帘花影动。依旧南楼月涌。人日春寒重。氍毹曾向猊炉拥。翻被鲍娘春信哄。望蜀何如得陇。没分香篝宠。两边锄断鸳鸯冢。紫玉化烟千万缕。变作寒窗旧雨。铃阁经相聚。数年叨做居停主。却怪净持原老妪。生得霍王小女。一点心相许。子姑乩畔偷眉语。云母屏前红泪洒。绣帕银环自解。缔约经三载。紫鹅桥畔曾相待。花草他乡应有在。权嘱何郎莫采。一晌春风罢。落红满地深如海。忆昔卿来于我馆。议作吹箫佳伴。重订香帏款。数行约法拈银管。传语谓郎姑且缓。十五盈盈未满。谁料朱绳短。相如卤莽原无算。竹叶同倾飞鹊盏。低觑玉儿青眼。细辫为侬绾。剩将寸发调伊懒。荡子天涯归未晚。轻把同心解散。长恨疑荒诞。自编小传邹郎撰。再浴女蚕难作茧。旧日鸳鸯结卷。春风莺暗啭。画楼此夜晶帘捲。半面相逢重腼腆。辜负芳心缱绻。恨被黄蜂践。情丝应付并州剪。翠幰流苏声细悄。义甲冰弦袅袅。门外萧郎扰。鹤簪惊向犀奁掉。金鸭炉中香篆袅。翠盎文鱼长绕。听说相思鸟。红潮两点檀痕小。画梅写字都闲雅。更善弹棋打马。忆去年初夏。妮他细语荼蘼下。浪卜瓣香双凤瓦。谁信金钱尽假。风云偏潇洒。林逋不遇梅花寡。河满数声催阿沈。拚向蝉窗痛饮。分别思香寝。并头闲看红蕤枕。低诉几番声尚噤。郎欲归时寒甚。门外珠霜凛。衣郎半臂葡萄锦。执手榴屏权雪涕。此后更休相弃。鸿便须频寄。延平再合君牢记。短后征衫驱北蓟。指望珀盂春第。不道庐江吏。伯劳飞燕卿夫婿。蝴蝶帐边曾作伴。不料朱绳折断。斜靠屏风畔。唏嘘执手重相看。荆钗自执樵青爨。时向伯鸾相唤。留下风情半。剩与做后来公案。叠得蓉笺书几瓣。唤住人人去雁。聊慰伊家盼。花髫乱挽闻长叹。细语蝉帘今不办。笼里雪衣分散。莫慰加餐饭。半生愁里逍遥惯。分手柴扉陈数愿。一愿郎心不变。二愿娘身健。今生为妾图方便。三愿双环常裹绢。四愿重投凤钏。五愿频相见。香车再到回心院。芍药仍开花步障。小阁春愁一晌。潜入葡萄帐。床头私致声无恙。岁岁青陵台畔望。人在蘼芜曲巷。再到添惆怅。夕阳芳草闲相向。毕竟书生真薄命。还是佳人薄倖。待把山盟订。海棠单受梅花聘。辛苦相携酬玉镜。漫把双环投赠。芳讯亲教证。近来小玉闻多病。紫雪脂香光滟滟。名绣红丝作验。银箸垂垂酽。不堪回首将伊念。杨柳章台愁作堑。心比兰膏更焰。应是前生欠。不平莫按神于剑。
惜分飞·本意，庚寅夏作
作者：邹祗谟
朝代：清

斑管蓉笺偏楚楚。堪羡香斋绣簿。独自翻花谱。罗衣私学男儿舞。曾记樗蒲花下赌。邀得卿家薄怒。怜子心头苦。檀郎罪案临风数。三百签文亲自写。恨被邻娃相惹。莫把红绫扯。簪花学得夫人者。年年待阙鸳鸯社。多半前生误也。事急相随且。昏黄绣佛持般若。春梦阑珊愁老大。惟有相思厮耐。一点青山黛。留待绛炬心休坏。斗酒长将他顶戴。博得些些盼睐。落下情仇派。五年还却三生债。一朵花铃红豆蔻。闻道玉人消瘦。铜舆重邂逅。约来岁放灯时候。望郎不见将郎咒。细摺银泥小袖。轻向崔娘嗽。萧郎补过难依旧。
惜分飞·答索镜
作者：邹祗谟
朝代：清

长伴犀梳光欲暝。片片碧池应冷。无语看金井。潇湘映出芙蓉景。一点秋波能作镜。莫向邻娃相并。寄与红楼省。等闲藏却孤鸾影。
惜黄花慢·咏晚菊，用吴梦窗韵
作者：邹祗谟
朝代：清

月佩烟裳。伴窗纱犹识，半面徐娘。翠华嘉节，来迟洛浦，紫云新苑，宠殿昭阳。芳妍不逐秋风嫁，涂娇晕、自整慵妆。老是乡。兰膏照彻，倒尽瑶觞。亭亭傲雨欺霜。更艳凌枫赤，秀夺松黄。避风台上，欲随风舞，辟寒帐畔，偏透寒香。消魂帘捲人争瘦，阿娇去、金屋悲凉。莫断肠。花神独许清狂。
戚氏·辑倚声集将成，复得阮亭新词并简
作者：邹祗谟
朝代：清

忆青春。年年花发碧阶新。寂寞谁过，倒来家酝自奇芬。尚难忘绮语，抛残口业负诗人。当时红牙翠羽，杨柳外黯自消魂。银管裁将，雪儿唱彻，风吹细语幽纷。便优伶周柳，叱咤辛刘，下笔如神。此日情绪难分。竹扉高掩，寂寞困琴樽。犹自有、华胥可到，玉友相亲。更衍波，挥洒十二龙宾。吾甘瓠落长贫。孔方交绝，管城相薄，半通难绾青纶。沈郎多病日，赋成雌霓，赖有王筠。况是弹丸脱手，向金壶、点汗走灵㕙。看来丽涌香氛。枕边鸿宾，应博佳人问。斟玉瀣、双鲤传兰讯。诵佳句、曳雪牵云。好破除、碎恨闲颦。怕十年、心事到黄昏。还须自忏，新参丹龠，长守金轮。
扬州慢·广陵送孙无言归黄山
作者：邹祗谟
朝代：清

白岳移文，黄山招隐，问君何不归哉。便石床丹灶，尽冷落苍苔。忆昔日、轩辕铸鼎，容成采药，剩有高台。况山中、猿鹤思君，何必徘徊。扬州城郭，叹年年、紫陌黄埃。纵文选楼高，竹西路好，日踏千回。三十六峰犹在，白云下、洞壑须开。向山灵寄语，十年清梦归来。
折杨柳歌
作者：邹祗谟
朝代：清

美酒白玉壶，高树白头乌。壶空乌不去，弹尽大秦珠。
换巢鸾凤·别意
作者：邹祗谟
朝代：清

人为愁娇。见风回紫曲，月落红桥。有心催雀舫，无意听鸾箫。千行杨柳舞蛮腰。销魂堤畔，魂断重销。浑无语，算只有双星私照。悄悄。波浩渺。一点檀心，化作如烟抱。书密偷看，扇低重掩，留下乌丝行草。天许吴侬得重来，匆匆那怕徐娘老。山长水远，离情无限谁晓。
摊破采桑子·小语脂香袭
作者：邹祗谟
朝代：清

幽欢久待兰缸敛，懒绣鸳鸯。懒说鸳鸯。舌唾酣红淡海棠。知么，微怒也、问檀郎。含娇半晌才私语，轻度丁香。轻啮丁香。秘密风情在画厢。知么，微笑也、问檀郎。
摸鱼儿·有寄，用林子羽寄张红桥韵，与原体少异
作者：邹祗谟
朝代：清

澹月轻烟，断桥深巷，可忆当年张绪。玉人来处风敲竹，小玉半开朱户。消魂处。舌绣红酣，琐帐摧私语。横波相许。最怜是、翠袖搊弦，独自歌金缕。伤情路。碧苑金鸡啼曙。泪落珠衫油污。简点行装看绣簿，惟有断肠诗句。归梦去。恨不得、离魂缩地和卿住。人生最苦。只几个黄昏，轻教断送，永夜潇潇雨。
春光好·嫩寒
作者：邹祗谟
朝代：清

垂绣幕，掩金铺。绿窗虚。黛残红敛索人扶，画难如。春梦非烟非水，春心乍卷乍舒。囗苦叫花花不应，嫩寒馀。
春风袅娜·本意，用冯文子韵
作者：邹祗谟
朝代：清

问今年为底，才识春愁。梅额浅，柳腰柔。傍妆台、试看团圆玉照，一丝新喜，才上眉头。金雀屏风，红珠斗帐，试听东风黄栗留。午梦瞢腾慵醒处，金虫宝瑟倩谁收。又是飞飞燕子，穿帘拂幕，坐雕梁、对话难收。红作片，锦成毬。空楼闲昼，暗数绸缪。千点飘来，柳花烟起，五铢用尽，榆荚星稠。恨伊偏薄劣，镇教垂却，银蒜双钩。
昼锦堂·题王阮亭抱琴堂执书图
作者：邹祗谟
朝代：清

九曲池边，无双亭畔，使君吟眺初回。正见抱琴长啸，卷帙重开。非仙非佛扬州吏，亦诗亦史济南才。堪相对，恰称何郎标格，惟有官梅。迟回。更何处，题斑管，定应校籍兰亭，此日隐囊小几，遥映水苔。羼提阁里容高坐，渔洋山外许谁陪。前身是，好认玉清仙子，金粟如来。
曲游春·咏蝶
作者：邹祗谟
朝代：清

柳腴花瘦日，正绿烟如水，红雨成径。栩栩飞来，见寻香觅艳，轻狂不定。乍遇微风起，又依却、苔须欲凝。前身香国翩跹，应知好梦难醒。怅好多情成性。向绣幕晶帘，时弄双影。占尽芳辰，只燕昏莺晓，江南佳景。长博双蛾喜，簇绣处、百花恰称。不道粉褪香残，误人薄倖。
更漏子·答索香
作者：邹祗谟
朝代：清
体裁：词

博山寒，沉水歇。香在梅冰树隙。熏豆蔻，解罗襦。亲承芗泽馀。绿纱深，银叶剪。莫漏檀心一点。藏犀合，贮红箱。须留待粉郎。
更漏子·答索香
作者：邹祗谟
朝代：清

博山寒，沉水歇。香在梅冰树隙。薰豆蔻，解罗襦。亲承芗泽馀。绿纱深，银叶剪。莫漏檀心一点。藏犀合，贮红箱。须留待粉郎。
最高楼·丁亥答文友楚中寄词
作者：邹祗谟
朝代：清

离愁处，碧树正苍茫。伊人又一方。君谱茶经携瓦罀，我修花史坐琴床。玳楼中，金弹处，可能忘。他生撇、不下鸳池被。今生趱、不上鲛盘泪。杨柳下，泛归航。借得世情消酒瓮，拾将奇字衬诗囊。唤风姨，招月姊，伴云窗。
月宫春·绿窗
作者：邹祗谟
朝代：清

灯宵才过又花朝。风景恶相撩。绿窗何事送无聊。闲看金步摇。红鸭桥头人寂寂，皇姑庙后水遥遥。荏苒佳期不定，恼杀木兰桡。
望江南·思昔日
作者：邹祗谟
朝代：清

思昔日，何事到而今。照尽青铜犹有面，烧残绛蜡已无心。起看月西沉。
望远行·蜀冈眺望怀古，和阮亭韵
作者：邹祗谟
朝代：清

今年才过清明节，又见春风催暮。酒旗篱落，画舫笙歌，都傍销魂堤树。金刹斜阳，透得红霞一抹，望中绿莎如许。送韶华岁岁，江山烟雨。相语。屈指兴亡多少，只柳影莺声无数。殿前三千，桥头十五，断却隋皇归处。惟有醉翁几阕，髯公三过，妆点平山词赋。看骑鹤人来，吹箫人去。
极相思·赋得有约不来过夜半
作者：邹祗谟
朝代：清

小楼独对云屏。凤胫自青青。待伊来也，温存锦瑟，排待银笙。暗笑薄情真个懵，全不听、城上三更。偏教看尽，绣窗月上，花影分明。
柳初新·丁未清明
作者：邹祗谟
朝代：清

二十四番花信满。曾几日、春过半。橘花才绽，榆烟又改，野鸟提壶相唤。何处秋千池馆。画旗边、饧箫声缓。兰叶小舟不见。怅春情、半篙流短。苍髯枝老，绿腰细草，飘散玉钱无算。多少翠襦金碗。奈伤心、莺捎蝶乱。
柳含烟·本意
作者：邹祗谟
朝代：清

长堤外，水生烟。染就淡黄细雨，风流张绪正当年。画楼间。高低衬得春山碧。一道红衫明减。濛濛中酒草黏天。好题笺。
柳枝·本意
作者：邹祗谟
朝代：清

风中欲笑雨中啼。惯分离。桥边携手傍香堤。暮春时。十四红楼留不住。雕鞍去。柳枝摇曳胜杨枝。绾青丝。
水调歌头·中秋，次东坡韵
作者：邹祗谟
朝代：清

何处吹芦管，双剑倚长天。银河万斛湔洗，风景似当年。料得玳楼帘捲，又怕玉人衣薄，香裹夜珠寒。破镜衔团扇，寂寞小楼间。飘蝶梦，惊鸟睡，搅花眠。刚道人间月半，天上月团圆。我是前身金粟，伊是今生玉女，何事不周全。待驾青虬去，仔细问婵娟。
水调歌头·广陵送李长文学士北还
作者：邹祗谟
朝代：清

君欲溯河北，我亦渡江东。纵是莺花三月，社燕等秋鸿。九曲池边高会，十五桥头长啸，蜡屐每相从。歌吹竹西路，批抹是春风。念平生，数知己，莫如公。嵚崎历落可笑，把臂许吴蒙。今日素车白马，当日螭头豹尾，人识紫薇翁。此后平山客，寂寞月明中。
水龙吟·初夏，舟中感怀，用苏子瞻韵
作者：邹祗谟
朝代：清

金台游倦初回，兰舟南望遥天表。千尺征帆，两堤断岸，归心萦绕。波漾轻鲦，岸驱野犊，断烟风袅。问故乡何处，杂花满树，此日莺飞多少。猛听城头芦管，见皓月、一钩犹小。工愁善恨，装酸捻冷，何时方了。欸乃数声，晚鸦几点，惊飞林杪。且叵罗笑把，樗蒲醉掷任他昏晓。
沁园春 其一 偶兴和阮亭韵
作者：邹祗谟
朝代：清

曾忆当年，纵横意气，调笑风流。向紫宫曾咏，金丸翠被，锦鞋曾赋，碧繶缃绚。赌折搔头，敲残如意，邹衍高谈大九州。都休问，愿拜南柯守，封酒泉侯。年来自爱清酬。待啸月吟风烟际浮。便五湖遍泛，策非范蠡，一邱自足，客有羊求。诗酒逃名，渔樵混迹，何异衣鱼与食鸥。人争羡，说延陵道上，又见披裘。
沁园春 其二 偶兴和阮亭韵
作者：邹祗谟
朝代：清

我欲从之，置酒西园，较射南冈。只撚须摇膝，人称慧业，蓬头散发，自许清狂。跂脚北窗，行吟东郭，男子何须志四方。逍遥处，问眼前悲喜，何必张皇。怕教鬓发苍浪。且随分新词赋几章。便支硎山内，谈庄放鹤，金华道上，叱石成羊。灵运生天，淮南好道，天地梨园一戏场。他年志，待布黄金地，求白云乡。
沁园春·偶兴和阮亭韵
作者：邹祗谟
朝代：清

曾忆当年，纵横意气，调笑风流。向紫宫曾咏，金丸翠被，锦鞋曾赋，碧繶缃绚。赌折搔头，敲残如意，邹衍高谈大九州。都休问，愿拜南柯守，封酒泉侯。年来自爱清酬。待啸月吟风烟际浮。便五湖遍泛，策非范蠡，一邱自足，客有羊求。诗酒逃名，渔樵混迹，何异衣鱼与食鸥。人争羡，说延陵道上，又见披裘。我欲从之，置酒西园，较射南冈。只撚须摇膝，人称慧业，蓬头散发，自许清狂。跂脚北窗，行吟东郭，男子何须志四方。逍遥处，问眼前悲喜，何必张皇。怕教鬓发苍浪。且随分新词赋几章。便支硎山内，谈庄放鹤，金华道上，叱石成羊。灵运生天，淮南好道，天地梨园一戏场。他年志，待布黄金地，求白云乡。
沁园春·题归元公僧服像
作者：邹祗谟
朝代：清

汝是何来，宣公后裔，太仆曾孙。见中山绝技，喷成墨雾，洪园异节扫向苍云。才大难施，调高寡和，历落嵚崎可笑人。因底事、着缁衣皂帽，便欲离群。莫教短笑长颦。且百饮深杯醉不分。任千峰极目，闲愁不断，一身出世，故态犹存。骂鬼文章，吓蛮书檄，一卷离骚酒一樽。还记取、是钓台狂客，栗里遗民。
河传 其一 春闺
作者：邹祗谟
朝代：清

绣帏。深处。夜深私语。衬月银云。洗花玉雨，雨馀遥指青虹。美人虹。沉沉春梦和烟绕。相思草。留饲相思鸟。重帘垂下，博山自爇香鱼。美人鱼。
河传 其二 宫辞
作者：邹祗谟
朝代：清

新衔花史。药栏烟重，花枝娇倚。戏抛红豆打莺儿。笑指。犀奁占喜子。影入青铜红窈窕。炉烟绕。望断羊车悄。玉鱼凉绣鸳藏。宫装。尘生金缕箱。
河传·小阁留春
作者：邹祗谟
朝代：清

一杯酹汝。春色何痴，药栏深处。海棠沉睡，紫烟红雨。和梦将伊去。鸟啼偏搅香衾侣。无情绪。魂共春丝语。柳馆莺来作寓。唤双鬟莫与。
河传·春闺
作者：邹祗谟
朝代：清

绣帏。深处。夜深私语。衬月银云。洗花玉雨，雨馀遥指青虹。美人虹。沉沉春梦和烟绕。相思草。留饲相思鸟。重帘垂下，博山自爇香鱼。美人鱼。新衔花史。药栏烟重，花枝娇倚。戏抛红豆打莺儿。笑指。犀奁占喜子。影入青铜红窈窕。炉烟绕。望断羊车悄。玉鱼凉绣鸳藏。宫装。尘生金缕箱。
河传·调粉饵喂金鱼
作者：邹祗谟
朝代：清

初霁。梅雨。紫苔绿荇，小山曲渚。丹鱼饥矣。搓得粉香半黍。向清波付与。防他翠鸟轻沾羽。双鬟语。种个芭蕉树。细数红鳞小燕，争泥坠处。惹双双遁去。溶溶白月。环环紫蜺，纷纷翠雪。万斛胭脂，泻拚一色银河，捣清砧，声续绝。金鱼锁断，一似繁筝急。又似愁螀噎。戍管梅花，痴龙渴凤孤飞。怨凉蟾，星欲滴。
泛清波摘遍·为阮亭咏庭前金鲫
作者：邹祗谟
朝代：清

寻梅官阁，问柳隋堤，试问使君何所有。种花栽竹，皓月清风对虚牖。谁相耦。悠然濠濮，宛尔潇湘，云梦胸中常八九。荇藻交横，鱼鸟流连，长啸清昼。还知否。鼓鬣扬鳍鱼乐，唾影唾香花覆。谁识非我非鱼，海罟江罶。消长昼。影动春雨绿添，纹生晚霞红皱。那数西江尺鲋，呴濡升斗。
洞仙歌·中秋访旧不遇，和柳屯田韵
作者：邹祗谟
朝代：清

从别后，千回梦忆，何处琴挑香惹。记小语怜惜，芳姿俊雅。红潮微醉金蝉亚。褰绣幔、认得雨娇云姹。便一刻、算作百年声价。清暇。长回首、绿屏深曲，轻啼浅笑，顿觉鸳被生寒，总负鲛珠频洒。白头吟就偏惊讶。更细数盟言、织就回文重写。那便得眼前、玉人如画。素娥幽冶。忍使梦游抛舍。梧桐下。寸心斗酒争芳夜。
洞仙歌·舟中夜坐有感
作者：邹祗谟
朝代：清

半轮金镜，见横空千仞。飘泊韶华叹青鬓。看烧残绛蜡，简点袖痕，筹往事、惟有泪花相赆。人生无限恨，何事伤心，梦里愁魂暗相趁。便珠楼十二，费尽黄金，人去后，金雁钿蝉难认。只一点、相思仗东风，缄寄与伊行，更谁凭信。
浣溪沙 其一 别绪
作者：邹祗谟
朝代：清

何事连宵唱懊侬。双垂斗帐绣芙蓉。凄清晓起怨征鸿。水驿蓬窗山驿店，夜程霜月晓程风。叮咛有限意无穷。
浣溪沙 其一 去年此夜
作者：邹祗谟
朝代：清

醉唱新词付小红。去年此夜月明中。吹箫脉脉傍帘栊。肠断不堪成九曲，心灰难与叠千重。笑啼花事听东风。
浣溪沙 其一 谴梦
作者：邹祗谟
朝代：清

肠断当年翠玉钩。新来不合强言愁。春风冷透鹔鹴裘。梦罢始知无梦好，情多暗被薄情留。谁教生长近红楼。
浣溪沙 其二 别绪
作者：邹祗谟
朝代：清

香叠红闺瑟瑟稠。鸳鸯瓦冻唤行舟。鸦啼衰柳月如钩。千里牵情双梦好，一年惜别四时愁。不须频上最高楼。
浣溪沙 其二 有寄
作者：邹祗谟
朝代：清

花片飞残逐水流。却烦燕嘴作来邮。雕梁犹忆旧巢不。珍重两心单有梦，依稀数语但言愁。鸳鸯小结在心头。
浣溪沙 其二 珊瑚怨为云孙悼聘姬
作者：邹祗谟
朝代：清

花落声中听杜鹃。多情紫玉化成烟。珊珊小影是非间。无可思量裙簇蝶，不曾容易被裁鸳。今生已结再生缘。
浣溪沙·别绪
作者：邹祗谟
朝代：清

何事连宵唱懊侬。双垂斗帐绣芙蓉。凄清晓起怨征鸿。水驿蓬窗山驿店，夜程霜月晓程风。叮咛有限意无穷。香叠红闺瑟瑟稠。鸳鸯瓦冻唤行舟。鸦啼衰柳月如钩。千里牵情双梦好，一年惜别四时愁。不须频上最高楼。
浣溪沙·去年此夜
作者：邹祗谟
朝代：清

醉唱新词付小红。去年此夜月明中。吹箫脉脉傍帘栊。肠断不堪成九曲，心灰难与叠千重。笑啼花事听东风。花片飞残逐水流。却烦燕嘴作来邮。雕梁犹忆旧巢不。珍重两心单有梦，依稀数语但言愁。鸳鸯小结在心头。
浣溪沙·谴梦
作者：邹祗谟
朝代：清

肠断当年翠玉钩。新来不合强言愁。春风冷透鹔鹴裘。梦罢始知无梦好，情多暗被薄情留。谁教生长近红楼。花落声中听杜鹃。多情紫玉化成烟。珊珊小影是非间。无可思量裙簇蝶，不曾容易被裁鸳。今生已结再生缘。
浪淘沙·客窗听雨
作者：邹祗谟
朝代：清

绿柳正飞绵。半是阴天。孤灯和枕不成眠。青火未吹光似豆，故闪风前。花事正焉然。好景谁怜。客游还到大江边。细雨连宵看皓魄，谁缺谁圆。
海棠春 其三 晚浴
作者：邹祗谟
朝代：清
体裁：词

银床月起回孤影。撇团扇、宿酲初醒。珠露浴蔷薇，光烛流萤冷。晚妆怯向菱花镜。欹䰀鬌、金钗慵整。残粉较何郎，香汗消汤饼。
海棠春 其三 晚浴
作者：邹祗谟
朝代：清

银床月起回孤影。撇团扇、宿酲初醒。珠露浴蔷薇，光烛流萤冷。晚妆怯向菱花镜。欹鬌、金钗慵整。残粉较何郎，香汗消汤饼。
海棠春 其二 午睡
作者：邹祗谟
朝代：清

闲阶踏遍怜华足。偏懊恼、春愁成曲。簇簌敛桃笙，展向？毫褥。隔墙唱彻丝和肉。残梦断、琮琤寒玉。漫捲绣帘听，孤闷吹豪竹。
海棠春 其二 午睡
作者：邹祗谟
朝代：清
体裁：词

闲阶踏遍怜华足。偏懊恼、春愁成曲。簇簌敛桃笙，展向𧉬毫褥。隔墙唱彻丝和肉。残梦断、琮琤寒玉。漫捲绣帘听，孤闷吹豪竹。
海棠春 其四 夜坐
作者：邹祗谟
朝代：清

药栏镇日抛红雨。清耿耿、翠梭鸳杵。蓦忆两凭肩，夜夜传私语。待寻好梦郎边去。转玉绳、星低河鼓。爇罢水沉香，冷落松枝麈。
海棠春 闺词，和阮亭韵 其一 晓妆
作者：邹祗谟
朝代：清

兰凤惝恍飘清响。绿池畔、茱萸金网。翠滑宝簪松，影落湘波漾。灵蛇髻绾随新样。恼娇慵、不寻情赏。绡帐起来寒，又怕云屏敞。
海棠春 闺词，和阮亭韵 晓妆
作者：邹祗谟
朝代：清

兰凤惝恍飘清响。绿池畔、茱萸金网。翠滑宝簪松，影落湘波漾。灵蛇髻绾随新样。恼娇慵、不寻情赏。绡帐起来寒，又怕云屏敞。闲阶踏遍怜华足。偏懊恼、春愁成曲。簇簌敛桃笙，展向？毫褥。隔墙唱彻丝和肉。残梦断、琮琤寒玉。漫捲绣帘听，孤闷吹豪竹。银床月起回孤影。撇团扇、宿酲初醒。珠露浴蔷薇，光烛流萤冷。晚妆怯向菱花镜。欹鬌、金钗慵整。残粉较何郎，香汗消汤饼。药栏镇日抛红雨。清耿耿、翠梭鸳杵。蓦忆两凭肩，夜夜传私语。待寻好梦郎边去。转玉绳、星低河鼓。爇罢水沉香，冷落松枝麈。
添字昭君怨·旗亭偶赠
作者：邹祗谟
朝代：清

应是渡头桃叶。又拥过江双楫。青溪遗事问当垆。莫愁湖。应是堤边紫玉。曾照蓬山双烛。越溪遗胜忆朱楼。百花洲。
清平乐·答索琴
作者：邹祗谟
朝代：清

琮琤寒玉。清调随秋竹。旧时惯弄求凤曲。莫把朝飞轻续。一弹明月轻纱。再弹夜雨梨花。莫使高山流水，三分搀入琵琶。
清河县
作者：邹祗谟
朝代：清

客久归程近，乡心益不禁。春波高泗水，暝色下淮阴。漠漠寒林树，萧萧枉渚禽。黄河流不到，禹德叹弥深。
渔家傲·春夜
作者：邹祗谟
朝代：清

多少游丝飘绣阁。画旗闲却秋千索。翡翠帘垂深院落。春梦恶。金炉篆袅无人觉。可奈风光今又昨。伤心独对葡萄幄。嫩柳三眠丝正弱。风如削。惜花几度探红药。
渡江云·昔年情绪
作者：邹祗谟
朝代：清

昔年情绪，忆绿窗调笑，细语爱吴侬。流苏微响处，自忖风流，人在画屏中。闲听戍角，声声响、泪滴铜龙。恨当初、并肩花底，衫映石榴红。匆匆。一时分手，别意如烟，剩酒痕花血，尽思量、罗襦半解，宝髻微松。鱼函新叠回文字，应还仗、一点轻鸿。销魂地、难忘云树葱胧。
满江红·已丑感述
作者：邹祗谟
朝代：清
体裁：词

滚滚红尘，苦秋风、斜阳宫刹。方悟得、夜半深池，人盲马瞎。山鬼狐威帝以虎，小人猿化妻于獭。待陈情、细诉与天公，凄凉煞。三里雾，何时刮。三月雨，何时撤。用不着慈悲，告伊菩萨。老猾钱刀方作横，少年姜桂何能辣。醉狂时、击柱亦徒然，冲冠发。
满江红·雨中过唐朕虞饮，却赠，和散木
作者：邹祗谟
朝代：清

北郭东皋，开三径、伊人静处。何来客、征帆初下，水餐烟语。瓮底老春拼尽倒，槎头缩项还重煮。况朔风，飒飒挟愁来，前山雨。提壶劝，宾还主。衔杯笑，吾爱女。爱红堆脍缕，绿浮茶乳。四壁惟馀犊鼻在，一樽且博鸱夷古。羡君家，斑管尚生化，闻鸡舞。
满路花·偶赋，用弇州春游韵
作者：邹祗谟
朝代：清

巫云驻影红，湘水留痕绿。好腰偏绰约、轻纨束。横波一点，占断千行玉。绣帘才半揭，那许消魂，烟朝月夕偷宿。相逢瞥眼，便是相看熟。避人归僻径、青蛾蹙。金蝉小整，风动惊银竹。重到回廊曲。细晕红潮，恰如初醉醽醁。
潇湘神·青溪女郎祠
作者：邹祗谟
朝代：清

青女祠。青女祠。苔碧寒帘聚野狸。蛤鼓芦笙归去后，小姑白月夜题诗。
潇湘逢故人慢·为阮亭赋余氏女子绣柳毅传书图
作者：邹祗谟
朝代：清

兰堂遥裔。见水佩风裳，烟鬟雾髻，尺幅传幽意。看泾水愁人，洞庭怨女。断翠斜红，揾不尽，鲛绡珠泪。只手把湘沅双鱼，蹙恨敛容偷寄。剪痕轻，绫影薄，羡蕊乱云盘，神工密致。想低回斜睇。到贵主还宫，书生仗义。肠断当筵，料此际、更难回避。落绣后、闲整鸾钗，不觉金针暗坠。
燕山亭·咏汉宫秋，用宋道君见杏花作韵
作者：邹祗谟
朝代：清

青女初裁，素谷长门，冷落金茎囗注。只有丽娟，琥珀缨裾，艳绝披香蕊女。瑶圃葩芬，更掩映、锦云珠雨。辛苦。见婉约朱栏，不禁幽暮。便是泪染灵芸，著红玉壶中，向人如语。千丝铁网，百宝流苏，傍他海棠何处。留待深秋，恐化作、晚霞归去。难据。把金剪、甚待重做。
燕归梁·答文友见寄韵，时寓荆溪
作者：邹祗谟
朝代：清
体裁：词

两载飘零作浪游。到处金舟。蝶魂原不为花留。推梦去，又重收。红楼翠馆予无福。拚他莫莫休休。人愁不肯我言愁。天封我，醉乡侯。
玉人歌·春暮
作者：邹祗谟
朝代：清

春欲去。看窗外樱桃，离离满树。湿烟生碧，澹荡飘红雨。闹花百舌花无语。待唤春阴住。最难拚、千丈游丝，一帘飞絮。暗把韶光数。恨阵阵东风，将春压暮。长下虾须，留取最深处。蝶争须叶蜂争蕊，总被多情误。趁榆钱、买断送春归路。
玉团儿·教鹦鹉语
作者：邹祗谟
朝代：清

雪衣伶俐乌衣拙。嘱红襟、寄书莫缺。独向金笼，粉郎言语，和伊细述。八哥教煞声终鴂。费经年、一番剪舌。长锁银环，镇餐松子，叨叨再说。
玉山枕·咏白鹦鹉
作者：邹祗谟
朝代：清

花影兰砌。碧天净，薰风起。乍看皓质，又闻娇语，云母屏前，绡帏堪倚。玉容冰骨自瑶池，暂谪向、人间游戏。想沉香、亭畔当年，舞霓裳、只雪衣相对。素馨香冷鲛人佩。犀帘外，歌喉细。红牙声静，绿鬟影动，诗句清新，好教长记。黄冠乍吐晕檀心，更不数、翩翩丹翠。便花田、珠网携来，傍雕栏、向梨花闲睡。
玉蝴蝶·有怀
作者：邹祗谟
朝代：清

记得丽娟当日，花梢年纪，鸦鬓初长。红玉阑干十二，门枕垂杨。只一搦、文犀领扣，刚三寸、绣雀鞋帮。傍窗纱。同尝苦笋，共试甜香。堪伤。博山炉畔，长斋绣佛，细祷昏黄。世世生生，文鸳锦水莫相忘。写方笺、琉璃砚匣，传密约、蛱蝶花囊。恨无端，千回万转，羞见萧郎。
瑞雪浓慢·广陵邸中寄示闺人
作者：邹祗谟
朝代：清

九秋挽带，三春判袂，才信别离容易。玉簪恩重，金鸭香浓，靓妆依约在臂。去年此日，梁鸿溪畔，绛纱初系。便广陵、听吹箫明月，忍看佳丽。月中情，花下泪。几回难说，向人前寄。绣床停剪，锦字裁绡，空懊黔娄夫婿。眉间眼底，蹙新愁、还教暗避。归来亲揾啼痕，道伊备细。
瑶池燕·开帘引燕
作者：邹祗谟
朝代：清
体裁：词

花丝清艳。榆钱贱。燕燕。近来双羽差健。玉人见。旧年红线。犀帘掩。写蓉笺、提起重念。无多件。烦伊作个鸿便。郎如面。回音若欠。郎心变。
瑶池燕·开帘引燕
作者：邹祗谟
朝代：清

花丝清艳。榆钱贱。燕燕近来双羽差健。玉人见。旧年红线。犀帘掩。写蓉笺、提起重念。无多件。烦伊作个鸿便。郎如面。回音若欠。郎心变。
生查子·戏效小晏体
作者：邹祗谟
朝代：清

影傍青鸾怯，香趁金猊泄。着意为郎谋，先整龙纹席。温柔宿暖风，绮艳留香雪。莫待菊花开，吹冷红檐铁。
留春令·浣手绣观音
作者：邹祗谟
朝代：清

昨宵曾梦，慈悲天竺，买将丝绣。把笔先描出庄严，敢掩看、银泥袖。早挽香云应腻手。向珠泉频漱。一束杨枝在瑶瓶，且安放鹦哥右。
登烂柯山坐青霞洞天半日
作者：邹祗谟
朝代：清

清溪隔荒畬，螺翠峥嵘起。白塔与红亭，明灭苍松里。石路足盘纡，涧流自瀰瀰。拾级得间道，恍闻洞天咫。旷然通虚明，辽廓信可喜。若无众山横，坐瞩见千里。御风朝玉京，浩浩却炎晷。欲携楸枰来，缥缈问仙子。便得青鸾乘，但恐白驹驶。王质诚何人，到今犹不死。流传好神怪，此言无乃诡。不忍独长生，崎岖寻石髓。但当笑题诗，再看碧桃蕊。
眉妩·本意
作者：邹祗谟
朝代：清

问谁家月里，是处云边，初见遥山姣。帘翼空青里，依稀是、楚峰十二初晓。玉钗声悄。才画时、一半慵扫。纵消受、螺黛蛾黄，也着些的烦恼。飘渺。轻烟微袅。似张郎留样，卓女遗稿。柳叶双尖锁，浑无语、还将鸾镜偷照。相思缭绕。凭暗传、密意多少。试描得鸳鸯，成十样知谁好。
看花回·咏落花，用周清真韵
作者：邹祗谟
朝代：清

寒香散雾初暖，轻尘灵洁。又见蜂忙莺懒，将恨绮愁罗，游丝千结。绿窗人惜。小步和苔金缕滑。吹散处，丝障重重，一春如梦风流绝。何事与、勾云倚月。随清赏、莫孤佳节。旧日徐娘姿态，只半面残妆，轻蝉如发。赊晴买夜，一点春光休损折。五更风，三月雨，惯作伤心别。
眼儿媚·答索履
作者：邹祗谟
朝代：清

莫教挈伴踏微行，剩与印泥量。玉弓月样，宝莲金齿，素足如霜。而今不重双红屐，画屧做高墙。凤头露湿，鸳踪声细，珍重相将。
石州慢·用高季迪韵
作者：邹祗谟
朝代：清

猛忆晶帘，携手数番，鲛珠频洒。东风吹断，一宵归梦，葡萄慵把。断酒除诗，忍教孤负相思，游丝千尺偏沾惹。觅起旧花笺，把离愁重写。艳冶。当年分手，香鸭炉头，紫凫屏下。曾记绿签，暗数金钱私打。几回目断，此日花发长安，料应遥策春堤马。懊恼看征衫，又萧萧归也。
祝英台近·旅怀，用商文毅韵
作者：邹祗谟
朝代：清

树森森，波淼淼，回首京华路。无限离情，趱数声鸣橹。遥看一片黄云，两行绿树。遮断却、故乡来处。无情绪。谁念寥落天涯，杯酒和风雨。梦去愁来，消息浑无据。便教两字平安，三千里外，怎博得、夜深私语。
离别难·送蒋驭鹿游建溪
作者：邹祗谟
朝代：清

越水吴山，待扁舟、久矣栖迟。只丈夫、南北东西。着征衫、何必赠将离。应只有、奇字盈囊，虎跳龙卧，落纸争飞。过严滩，为访富春旧迹，重上钓鱼矶。云冉冉，草萋萋。忆临歧，秋士休悲。听武夷幔亭仙乐，便骖鸾梅福也相期。何况是、到处逢迎，天涯知己，斫鲙衔杯。怀故苑，畅好荔枝未熟，劝汝莫忘归。
离别难·送蒋驭鹿游建溪
作者：邹祗谟
朝代：清
体裁：词

越水吴山，待扁舟、久矣栖迟。只丈夫、南北东西。着征衫、何必赠将离。应祗有、奇字盈囊，虎跳龙卧，落纸争飞。过严滩，为访富春旧迹，重上钓鱼矶。云冉冉，草萋萋。忆临岐，秋士休悲。听武夷幔亭仙乐，便骖鸾梅福也相期。何况是、到处逢迎，天涯知己，斫鲙衔杯。怀故苑，畅好荔枝未熟，劝汝莫忘归。
簇水·问侍儿月上花梢几许
作者：邹祗谟
朝代：清

从此闺中，便应添个司更婢。海棠低亚，争忍看、寸阴儿戏。昨夜蓉笺传语，刻在心头记。应并着、侍儿经意。月上矣。又听得、城头画角，莫并入、三更未。花神证据，乞致与、姮娥意。鉴我小窗欢约，莫便糊涂里。郎来也、应放姮娥避。
红林檎近·为钱山铭题琴瑟图小影
作者：邹祗谟
朝代：清

散发伊谁氏，琴心秋水间。雁柱飒然动，锦瑟暗相怜。鼓罢湘灵妙曲，一弦一柱华年。博山香袅微烟。义甲动春纤。抚操众山响，箕踞对婵娟。白头绿绮，明珰长袖翩跹。便风前相倚，花前对整，无语能将心事传。
红窗听·易朱弦作新操
作者：邹祗谟
朝代：清

撚断冰蚕金鸭烬。频惆怅、鸾胶濡尽。针帖重翻寻绛缕，向绣窗搓紧。雁柱轻勾调凤轸。一般是、红筝锦瑟，落霞声近。冶郎何处，弹与思归引。
红窗睡·护花灯
作者：邹祗谟
朝代：清

检点红缸，缭绕香凫，翡翠里、不教花睡。非云非月非霞处，花与灯俱醉。莫教东风容易崇。只数点、金枝绛萼，夜光相配。银泥双袖，障兰膏一会。
红窗迥·入花丛抓鬓
作者：邹祗谟
朝代：清

撇小鬟，花径里。怕翠泥潮透，照顾凤头小履。却被花姨调戏。放花梢相抵。鬟拨难安，飞蓬不理。蝉翼轻施，却向花姨微詈。道自来、整冠避李。怎援侬一例。
绛都春·咏白秋海棠
作者：邹祗谟
朝代：清
体裁：词

素秋飙冷，正影娥池畔，红衣初谢。思妇芳魂，怨女幽情鸳鸯社。断肠不向西风嫁。最喜近、瑶台清夜。娥眉淡扫，不施脂粉，虢姨妖冶。难借。涂黄晕碧，似素馨品格，暗香飘麝。斜倚银墙，独抚冰弦圆蟾挂。诉离恨望夫石下。鲛珠洒玉盘倾泻。最怜独自亭亭，雨檐霜榭。
绛都春·咏白秋海棠
作者：邹祗谟
朝代：清

素秋飙冷，正影娥池畔，红衣初谢。思妇芳魂，怨女幽情鸳鸯社。断肠不向西风嫁。最喜近、瑶台清夜。蛾眉淡扫，不施脂粉，虢姨妖冶。难借。涂黄晕碧，似素馨品格，暗香飘麝。斜倚银墙，独抚冰弦圆蟾挂。诉离恨望夫石下。鲛珠洒玉盘倾泻。最怜独自亭亭，雨檐霜榭。
绛都春·咏蒲萄
作者：邹祗谟
朝代：清

离离莹缀。见粉淡欲匀，红轻疑坠。绿叶重阴，引蔓分枝，恰璇帐绡宫、鲛女垂珠泪。正是药栏烟霁，才提丝笼，频搴素手，半揎罗袂。双穗。绀霜琼露，向白玉盘中，红罗袖里。文园消渴，冷甘乍解，金茎味。醒来何似凉州醉。留供绣佛幢前，素珠百琲。
绮罗香·广陵阮亭署中，酬赵千门见赠原韵
作者：邹祗谟
朝代：清

莱子传声，洪都佐节，争羡玉珂珠勒。高阁重临，秋水长天一色。看莺花、绣斧初横，忆鲈鲙、绿帆悬直。怪柴桑、早赋归来，春尽听杜鹃鸣北。乌台三月追随，记同车参乘，齐名交逼。把酒高歌，莫叹片时戢翼。任猿臂、醉尉相呵，总虎头、封侯不易。最难是、知己重逢，把平原丝刻。
绮罗香·闺怨
作者：邹祗谟
朝代：清

礼佛金幢，焚香绮阁，冷落玉温香腻。半掩湘帘，红雨送来花气。教绣婢、花样初描，问厨娘、药方新忌。海棠园、辜负韶华，临风洒尽鲛珠泪。无言独傍雕栏，奈芙蕖两朵，偏教并蒂。锦水鸳鸯，更向绿蘋游戏。结罗带、杏子单衫，簪宝珀、牡丹新髻。恨银蟾、一点窥人，斜向流黄倚。
罗敷媚·代赠
作者：邹祗谟
朝代：清

枇杷花里樱桃树，待扫双眉。罢扫双眉。那许春风仔细知。花朝才过教人懒，欲度腰肢。莫度腰肢。最怕新欢倚镜时。
翠楼吟·有赠，用姜白石韵
作者：邹祗谟
朝代：清
体裁：词

画扇歌楼，玉鞭酒市，氤氲金屋初赐。觅取销魂处，听柳外、旗亭清吹。银墙遥峙。见汗粉粘红，眉痕叠翠。真神丽。筵前私语，流莺声细。谢客花径归来，任吹箫飞盏，尽伊调戏。更深怜密唤，怕回首、吴侬千里。杜郎风味。爱宝萼知名，御香闻气。潇潇雨，愁霖泪眼，甚时同霁。
翠楼吟·有赠，用姜白石韵
作者：邹祗谟
朝代：清

画扇歌楼，玉鞭酒市，氤氲金屋初赐。觅取销魂处，听柳外、旗亭清吹。银墙遥峙。见汗粉黏红，眉痕叠翠。真神丽。筵前私语，流莺声细。谢客花径归来，任吹箫飞盏，尽伊调戏。更深怜密唤，怕回首、吴侬千里。杜郎风味。爱宝萼知名，御香闻气。潇潇雨，愁霖泪眼，甚时同霁。
翠羽吟·为阮亭赋庭前鹦鹉
作者：邹祗谟
朝代：清

官阁深。浓树阴。修竹碧森森。金锁珠条，鸾回凤跱吐清音。满砌月生渌水，一片云写青林。正使君、拥书高啸，翛然坐对鸣琴。奇姿妙质振微吟。丽蓉采采、善解幽心。惯是得人怜惜，充君戏玩，风前舞翠衿。相思秦陇停声，不语莲漏沉沉。长傍湘帘，好厌雕笼，又忆飞岑。梦醒清怨难禁。恐檐霜晓侵。座中有客，莫倚能题，漫写珍禽。
芳草渡·偶见
作者：邹祗谟
朝代：清

朱靺鞨，翠箜篌。轻艳处，十三楼。徘徊雁柱自微搊。香阁内，绣帐里，不曾愁。春如线。人似燕。恨煞东君作践。薰宝鸭，倚秦篝。绿鬟腻，红潮浅，越风流。
苏幕遮 其一 丙戌过南曲作
作者：邹祗谟
朝代：清

沈真真，苏小小。旧日知名，今日馀多少。花史新编谁氏了。为问青衣，可有迦陵鸟。闭门羹，护门草。碧锁红桥，未许何郎到。流水无声长自绕。几朵芙蓉，独耐秋霜老。
苏幕遮 其二 答索春
作者：邹祗谟
朝代：清

鹊炉温，龙饼热。小盒缄来，中有双银叶。慢火应将心字炙。化作鸳鸯，烟里随风结。向花阴，灯影灭。再解罗巾，犹剩沉檀屑。荀令薰香香未彻。寄语红楼，莫放馀烟歇。
苏幕遮·丙戌过南曲作
作者：邹祗谟
朝代：清

沈真真，苏小小。旧日知名，今日馀多少。花史新编谁氏了。为问青衣，可有迦陵鸟。闭门羹，护门草。碧锁红桥，未许何郎到。流水无声长自绕。几朵芙蓉，独耐秋霜老。鹊炉温，龙饼热。小盒缄来，中有双银叶。慢火应将心字炙。化作鸳鸯，烟里随风结。向花阴，灯影灭。再解罗巾，犹剩沉檀屑。荀令薰香香未彻。寄语红楼，莫放馀烟歇。
苏幕遮·舟泊沧州，拈旧韵
作者：邹祗谟
朝代：清

木兰舟，杨柳树。两不关情，挽宿由天暮。更有上流春草渡。暗笑行人，何事频来去。往来人，南北路。水宿风餐，半被京华误。蓦忆江南烟月处。按拍传觞，不管城头曙。
苏武慢·述怀，和乐子尹韵
作者：邹祗谟
朝代：清

九点齐州，两丸明镜，南北东西万里。吹箫吴市，卖药咸阳，有个英雄在里。三千粉黛，百万摴蒱，笑杀庸庸馀子。问书生、肯向商山，谩学餐芝黄绮。便教他、跃马中原，挥毫内殿，争羡风流名士。奴衣火浣，婢捧香囊，上客横拖珠履。肘后黄金，腰间白玉，消得十年悲喜。到归来、细数繁华，不过梦中而已。
茶瓶儿·小鬟茶话
作者：邹祗谟
朝代：清

水味中泠第一。唤双鬟、点来新叶。正蟹眼鱼针初歇。搀入兰花清色。小鬟怯、擎杯涩。银瓶作汲。阿郎到底相如渴。应罚做、王朗水厄。
荆州亭·醉美人
作者：邹祗谟
朝代：清

娇重偏憎小婢。发亸故梳时髻。倒晕镜流红，重上桃花粉腻。蟹眼珠泉响细。鸾帐玉山人起。一啜便骄郎，可解樱桃至味。
菩萨蛮 其一 咏青溪遗事画册，和阮亭韵乍余
作者：邹祗谟
朝代：清

东风无力娇慵起。梨花开谢桃花里。绣得六铢衣。新黄蛱蝶飞。花前初瞥见。斜掩回琼扇。何日嫁文鸯。言欢节节双。
菩萨蛮 其一 广陵邸中，题书尾寄闺人
作者：邹祗谟
朝代：清

临行耐把归期问。金钱卜信看看近。花事近荼蘼。当归寄一枝。红衿双燕子。不作传书使。春梦总无凭。还应梦未曾。
菩萨蛮 其七 潜窥
作者：邹祗谟
朝代：清

梅花隔院传香雪。兰芽吐砌流芬月。扑朔逐雄雌。萧娘映柱窥。犀帘长下惯。那解郎偷看。微动眼波潮。回身罥翠翘。
菩萨蛮 其三 广陵邸中，题书尾寄闺人
作者：邹祗谟
朝代：清

芙蓉脸忆珠奁畔。绿螺细写双眉半。此处惯留侬。窗纱日影红。铜壶清泪水。闷却和衣拥。两地不成眠。春宵剧可怜。
菩萨蛮 其三 私语
作者：邹祗谟
朝代：清

黄金合里开红雪。青丝扇底回珠月。楚楚更娟娟。鬟多半亸肩。碧窗都未倦。压损湘裙茜。底事怕传闻。花繁好避人。
菩萨蛮 其二 广陵邸中，题书尾寄闺人
作者：邹祗谟
朝代：清

清明寒食江南路。年年生把花时误。明月听吹箫。虚传廿四桥。潇潇连夜雨。泪滴那堪数。何事住扬州。偏增无限愁。
菩萨蛮 其二 弈棋
作者：邹祗谟
朝代：清

疏帘密簟红蕉吐。秦娥十六调鹦鹉。长昼对挑棋。犹嗔布算迟。香闺侬国手。胜负凭檀口。绣领撚花儿。抛残玉子时。
菩萨蛮 其五 弹琴
作者：邹祗谟
朝代：清

香烧心字安银叶。灰温火慢烟微爇。焦尾对花弹。秋声应指寒。同心金凤串。莫作离鸾怨。梦峡与啼湘。愔愔一夜长。
菩萨蛮 其八 秘戏
作者：邹祗谟
朝代：清

兰缸照出梭儿玉。流苏闲挂笙囊绿。斗帐卸钩垂。浅怜深惜时。螺铺交屈戍。尽著郎详觑。扇扇镜屏中。莺啼花雨红。
菩萨蛮 其六 读书
作者：邹祗谟
朝代：清

纱窗风飏萧萧竹。金鹅屏里抽书读。绿简最牵人。佯呼错应频。菱花刚对面。影瞥双纨扇。绣案尚低头。沉吟卒未休。
菩萨蛮 其四 广陵邸中，题书尾寄闺人
作者：邹祗谟
朝代：清

韶光九十轻抛掷。柔风腻雨无人惜。懊恼大刀头。何时是倦游。但留颜色好。珍重宜男草。莫更寄征衣。春归侬也归。
菩萨蛮 其四 迷藏
作者：邹祗谟
朝代：清

朱楼十二阑干近。蜻蜓翼薄撩蝉鬓。石畔好潜藏。苔阴绣雀凉。谁人花底逻。却向蔷薇躲。簌簌动南枝。红潮露一丝。
菩萨蛮·咏青溪遗事画册，和阮亭韵乍余
作者：邹祗谟
朝代：清

东风无力娇慵起。梨花开谢桃花里。绣得六铢衣。新黄蛱蝶飞。花前初瞥见。斜掩回琼扇。何日嫁文鸯。言欢节节双。疏帘密簟红蕉吐。秦娥十六调鹦鹉。长昼对挑棋。犹嗔布算迟。香闺侬国手。胜负凭檀口。绣领撚花儿。抛残玉子时。黄金合里开红雪。青丝扇底回珠月。楚楚更娟娟。鬟多半亸肩。碧窗都未倦。压损湘裙茜。底事怕传闻。花繁好避人。朱楼十二阑干近。蜻蜓翼薄撩蝉鬓。石畔好潜藏。苔阴绣雀凉。谁人花底逻。却向蔷薇躲。簌簌动南枝。红潮露一丝。香烧心字安银叶。灰温火慢烟微爇。焦尾对花弹。秋声应指寒。同心金凤串。莫作离鸾怨。梦峡与啼湘。愔愔一夜长。纱窗风飏萧萧竹。金鹅屏里抽书读。绿简最牵人。佯呼错应频。菱花刚对面。影瞥双纨扇。绣案尚低头。沉吟卒未休。梅花隔院传香雪。兰芽吐砌流芬月。扑朔逐雄雌。萧娘映柱窥。犀帘长下惯。那解郎偷看。微动眼波潮。回身罥翠翘。兰缸照出梭儿玉。流苏闲挂笙囊绿。斗帐卸钩垂。浅怜深惜时。螺铺交屈戍。尽著郎详觑。扇扇镜屏中。莺啼花雨红。
菩萨蛮·广陵邸中，题书尾寄闺人
作者：邹祗谟
朝代：清

临行耐把归期问。金钱卜信看看近。花事近荼蘼。当归寄一枝。红衿双燕子。不作传书使。春梦总无凭。还应梦未曾。清明寒食江南路。年年生把花时误。明月听吹箫。虚传廿四桥。潇潇连夜雨。泪滴那堪数。何事住扬州。偏增无限愁。芙蓉脸忆珠奁畔。绿螺细写双眉半。此处惯留侬。窗纱日影红。铜壶清泪水。闷却和衣拥。两地不成眠。春宵剧可怜。韶光九十轻抛掷。柔风腻雨无人惜。懊恼大刀头。何时是倦游。但留颜色好。珍重宜男草。莫更寄征衣。春归侬也归。
蓦山溪·感旧
作者：邹祗谟
朝代：清

玉鹅桥上，遥映香堤柳。宝髻露红丝，向珠帘、一番携手。半钩罗袜，袅袅步花阴，香脂透。冰肌瘦。暗度银泥袖。投赠双环，一幅鲛绡绉。楼外月黄昏，试东风、情怀如酒。不堪重说，往事费思量，分离候。休回首。燕子飞清昼。
蕙兰芳引·咏宋团扇画松石，和文友韵
作者：邹祗谟
朝代：清

团扇流连，镂满月影娥池小。费尺素裁来，襟袖好风偏杳。皴石枯松，研罨画、上林承诏。想胭脂脱尽，宜对昭阳人悄。吴带当风，曹衣出水，写生空表。只禁本生绡。淡墨寒烟围绕。莫教持比，黄荃花鸟。想袖来、频向荷凉轻舀。
薄倖 其一 本意，寄怀和韵
作者：邹祗谟
朝代：清

妒花风作。凭吹到、红心小阁。恨于今、珠零玉冷，便算笙歌院落。想伊时、前度刘郎，是绛树紫箫权托。恨轻写乌丝，重投翠羽，辜负花间半诺。难道行云巫女，刚学得、玉清情薄。只一梦春风，半宵秋雨，排演做寒窗消索。氤氲原错。料檀涡蓉帐，配不上、梅花寂寞。无名小鸟，红溜莺餐自啄。
薄倖 其三 本意，寄怀和韵
作者：邹祗谟
朝代：清

风姨做作。误佳期、花姨耽阁。竟将伊、檀心一片，付与孟婆吹落。料如今、怨粉啼妆，应懊恨、庸奴难托。只三章有罪，两字无情，以此呼予曰诺。不料补过微之，竟做了、十郎轻薄。这别鸿新操，雕鸾旧调，可入得小窗弦索。伊家自错。问章台杨柳，道轻折、而今更莫。多愁杜宇，一任山花自啄。
薄倖 其二 本意，寄怀和韵
作者：邹祗谟
朝代：清

清商歌作。便欲附、临春绮阁。想当时、私称乡里，愿学夫妻村落。算从来、豪侠风流，单只是、书生难托。悔金雀楼中，紫鹅桥畔，多事当初便诺。独对亭亭小影，不料是、桃花命薄。奈半合双环，断香破镜，怎赋得离情十索。天公不错。道才子多情，这四字、而今且莫。无人深巷，谁向柴扉剥啄。
薄倖·本意，寄怀和韵
作者：邹祗谟
朝代：清

妒花风作。凭吹到、红心小阁。恨于今、珠零玉冷，便算笙歌院落。想伊时、前度刘郎，是绛树紫箫权托。恨轻写乌丝，重投翠羽，辜负花间半诺。难道行云巫女，刚学得、玉清情薄。只一梦春风，半宵秋雨，排演做寒窗消索。氤氲原错。料檀涡蓉帐，配不上、梅花寂寞。无名小鸟，红溜莺餐自啄。清商歌作。便欲附、临春绮阁。想当时、私称乡里，愿学夫妻村落。算从来、豪侠风流，单只是、书生难托。悔金雀楼中，紫鹅桥畔，多事当初便诺。独对亭亭小影，不料是、桃花命薄。奈半合双环，断香破镜，怎赋得离情十索。天公不错。道才子多情，这四字、而今且莫。无人深巷，谁向柴扉剥啄。风姨做作。误佳期、花姨耽阁。竟将伊、檀心一片，付与孟婆吹落。料如今、怨粉啼妆，应懊恨、庸奴难托。只三章有罪，两字无情，以此呼予曰诺。不料补过微之，竟做了、十郎轻薄。这别鸿新操，雕鸾旧调，可入得小窗弦索。伊家自错。问章台杨柳，道轻折、而今更莫。多愁杜宇，一任山花自啄。
虞美人·将到家作
作者：邹祗谟
朝代：清

好风吹送蒲帆影。却把前期省。怕伊细数恁归迟。却问牡丹花剩几多枝。小楼昨夜灯花好。今日归来了。知侬生性爱天涯。便到杜鹃啼罢又离家。
虞美人·答索扇
作者：邹祗谟
朝代：清

玉奴立向风前倦。自把新团扇。上图蛱蝶下鸳鸯。但愿从今怀袖镇双双。宵来莫把流萤扑。长罗纨轻薄。权教收拾避秦篝。不道许多冷暖到红楼。
蝶恋花 其一 调粉饵喂金鱼
作者：邹祗谟
朝代：清

初霁。梅雨。紫苔绿荇，小山曲渚。丹鱼饥矣。搓得粉香半黍。向清波付与。防他翠鸟轻沾羽。双鬟语。种个芭蕉树。细数红鳞小燕，争泥坠处。惹双双遁去。
蝶恋花 其二 夜听捣衣声
作者：邹祗谟
朝代：清

溶溶白月。环环紫蜺，纷纷翠雪。万斛胭脂，泻拚一色银河，捣清砧，声续绝。金鱼锁断，一似繁筝急。又似愁螀噎。戍管梅花，痴龙渴凤孤飞。怨凉蟾，星欲滴。
蝶恋花·书相如传后
作者：邹祗谟
朝代：清

相如不过书生耳。争似文君，赢透奇男子。却自琴心通绿绮。飘飘赋就凌云气。不是题桥雄蜀水。财守王孙，埋没文人矣。薄倖茂陵生两意。白头吟罢相如死。
蝶恋花·春晓，用大樽韵
作者：邹祗谟
朝代：清

荏苒芳时成惜别。待捲虾须，春梦愁轻切。绡帐微风吹半褶。绿杨枝上残星灭。晓唱玲珑声未绝。郎去迢迢，才过清明节。窗畔丁香愁百结。秭归过处啼难歇。
西平乐·久雨，中秋见月，因忆去年虎阜胜游，用周清真韵
作者：邹祗谟
朝代：清

乱雨分秋，浓烟护晚，望远极目偏赊。万顷琉璃，广寒何处，浮云捲尽还遮。叹杨柳为侬憔悴，蟋蟀为侬凄戚，催寒几阵，西风空庭，湿尽寒沙。试问琼楼瑶阙，当此夕、何事使人嗟。啸呼风伯，招寻月姊，桂魄飞来，素影横斜。从今愿、分餐玉屑，长驾金枢，更自左持欢伯，右把婵娟，好待冰壶濯蕣华。回忆芳时，兰舟同舣，画阁双凭，舞罢霓裳，景色溶溶，教人好觅伊家。
西平乐·久雨，中秋见月，因忆去年虎阜胜游，用周清真韵
作者：邹祗谟
朝代：清
体裁：词

乱雨分秋，浓烟护晚，望远极目偏赊。万顷琉璃，广寒何处，浮云捲尽还遮。叹杨柳为侬憔悴，蟋蟀为侬悽戚，催寒几阵，西风空庭，湿尽寒沙。试问琼楼瑶阙，当此夕、何事使人嗟。啸呼风伯，招寻月姊，桂魄飞来，素影横斜。从今愿、分餐玉屑，长驾金枢，更自左持欢伯，右把婵娟，好待冰壶濯蕣华。回忆芳时，兰舟同舣，画阁双凭，舞罢霓裳，景色溶溶，教人好觅伊家。
西施·为阮亭赋余氏女子绣浣沙图
作者：邹祗谟
朝代：清

灵芸十五鬓如鸦。针绝写西家。捧心眉矉处，粉面映溪花。试问苎萝畔，无忧艳，何事浣春纱。梧宫叶落珠帘下，犹闻神女堪夸。谁信道五湖，烟水泛轻槎。待想玉床醉倚，娇无力，阁绣晕明霞。
西溪子·对镜
作者：邹祗谟
朝代：清

郎把莲花为面。妾把芙蓉为面。启香奁，开金鉴。仔细凝眸数遍。今须辨。纵莲花。不如他。
解语花 其一 送李云田往吴门迎侍儿扫镜暂还白下，和龚少君韵
作者：邹祗谟
朝代：清

吴云不断，楚雨偏神，珍重相怜意。绣帏私倚。乌丝句、偷写樱桃小婢。学梳时髻。才做出、妮人情思。问何时，持楫相迎，笑看银灯蕊。寄语鱼笺仔细。但身如弱柳，三眠倦起。泪痕如水。几番验、都在越罗衫底。为伊屈指。也算得楼中萧史。更莫教、好梦轻圆，胜业坊前李。
解语花·其二
作者：邹祗谟
朝代：清

桃花庙口，鹦鹉洲边，谁写离人意。插天剑倚。肯回顾、多少橘奴鱼婢。黛峰如髻。空目断、骚人遗思。忆当年、汉浦投珠，莫负同心蕊。一片云浓烟细。想漠漠江天，悲秋顿起。吴山越水。好收拾、偏贮锦奚囊底。风流举止。应只有萧然图史。到他时，黄鹤搥翻，都识青莲李。
解语花·送李云田往吴门迎侍儿扫镜暂还白下，和龚少君韵
作者：邹祗谟
朝代：清

吴云不断，楚雨偏神，珍重相怜意。绣帏私倚。乌丝句、偷写樱桃小婢。学梳时髻。才做出、妮人情思。问何时，持楫相迎，笑看银灯蕊。寄语鱼笺仔细。但身如弱柳，三眠倦起。泪痕如水。几番验、都在越罗衫底。为伊屈指。也算得楼中萧史。更莫教、好梦轻圆，胜业坊前李。桃花庙口，鹦鹉洲边，谁写离人意。插天剑倚。肯回顾、多少橘奴鱼婢。黛峰如髻。空目断、骚人遗思。忆当年、汉浦投珠，莫负同心蕊。一片云浓烟细。想漠漠江天，悲秋顿起。吴山越水。好收拾、偏贮锦奚囊底。风流举止。应只有萧然图史。到他时，黄鹤搥翻，都识青莲李。
贺新郎·席上被酒，和阮亭韵
作者：邹祗谟
朝代：清

短发愁千缕。谁认得、平生萧瑟，沉鳞羁羽。忽发狂言惊满座，浪说目成眉语。但记取、柘枝白苎。送客留髡倾一石，纵三更、且听吴歈去。吾明日，焚书舞。新声回鹘传三部。铁如意、唾壶敲缺，低昂击鼓。何事干卿春水皱，漫道齐名韦扈。最难得、忘形鬓主。二十四桥寻小杜，抱平安、书记今何许。新月上，桐初乳。
贺新郎·席上被酒，和阮亭韵
作者：邹祗谟
朝代：清
体裁：词

短发愁千缕。谁认得、平生萧瑟，沉鳞羁羽。忽发狂言惊满座，浪说目成眉语。但记取、柘枝白苧。送客留髡倾一石，纵三更、且听吴歈去。吾明日，焚书舞。新声回鹘传三部。铁如意、唾壶敲缺，低昂击鼓。何事干卿春水皱，漫道齐名韦扈。最难得、忘形鬓主。二十四桥寻小杜，抱平安、书记今何许。新月上，桐初乳。
赤枣子·忆旧
作者：邹祗谟
朝代：清

红窈窕，绿参差。小鬟调笑绾青丝。花醉锦屏香雨湿，画桥归去紫箫迟。
踏青游·本意，用无名氏赠妓崔廿四韵
作者：邹祗谟
朝代：清

约伴寻春，何处玉钩斜畔，暗数道、画桥廿四。向芳郊，酒帘畔，听流水。歌声美。才过桥头十五，小苏家，钿筝斜倚。花雨霏微，纷纷海棠园里。唤流莺、欲留无计。待满泛银船，肠断鸳鸯被。鲛绡拭残泪，长记酒头茶尾。
轮台子·雨后访早桂，限车遮韵
作者：邹祗谟
朝代：清

几日新寒乍到，看满砌、海棠幽冶。待教选胜寻芳，是处画檐雕榭。小山琼树初开，晕檀心、渐觉飘珠麝。轻烟歇雨，更冷露无声氤氲射。飘飘金粟前身，又谁倩、虎头妙写。揽仙芬、待踏遍银蟾，好酬良夜。怕娇额涂黄，智琼妆卸。便金屋携来，不许狂蜂惹。爱芳姿、风流蕴籍。问何时、重染天香，向广寒宫借。
轮台子·雨后访早桂，限车遮韵
作者：邹祗谟
朝代：清
体裁：词

几日新寒乍到，看满砌、海棠幽冶。待教选胜寻芳，是处画檐雕榭。小山琼树初开，晕檀心、渐觉飘珠麝。轻烟歇雨，更冷露无声氤氲射。飘飘金粟前身，又谁倩、虎头妙写。揽仙芬、待踏遍银蟾，好酬良夜。怕娇额涂黄，智琼妆卸。便金屋携来，不许狂蜂惹。爱芳姿、风流蕴藉。问何时、重染天香，向广寒宫借。
透碧霄·同阮亭饮吴陵宫紫悬先辈小西湖
作者：邹祗谟
朝代：清

饮金舟。人生何处可言愁。气清天朗，兰亭梓泽，好向迟留。碧波数顷，绿阴千树，风景如秋。对双双、鸂鶒沉浮。又桥回路转，药栏映石，渔艇随流。况使君文采，角巾短屐，鹤盖任飙悠。且一饮千杯，隔林蝉唱晚风柔。管弦丝竹，左徒芳圃，中散良游。念西陵、何似吴州。把六桥花柳，三竺云烟，长忆秦楼。
遐方怨·暗香衣袖
作者：邹祗谟
朝代：清

笼月影，拂花痕。小凤氤氲。双袖梅花罩淡云。琼楼隐隐欲黄昏。殷勤锦瑟也，与微温。
醉乡春·折花送邻女
作者：邹祗谟
朝代：清

春色深深深护。隔著银墙微露。红杏闹，到邻家，寄语邻娃休妒。叠就双鱼纨素。中有惜花新赋。教收拾，小花篮，黄蜂伶俐随香渡。
醉太平·护花灯
作者：邹祗谟
朝代：清

花明月暗。灯微风缓。怕来朝绣幕深馆。失春风一半。流残绛蜡垂银蒜。须自把、铜虹换。荑手剔来金蕊焕。污兰煤须盥。
醉太平·春心
作者：邹祗谟
朝代：清

红楼紫箫。红潮画桥。钿筝十二娇娆。趁东风并骄。鸟中六曹。花间一樵。教他百舌休嘲。任春心捲蕉。
醉花间·相见
作者：邹祗谟
朝代：清

忆相见。羞相见。相见重相怨。潮晕透轻红，窈袅遮纨扇。细雨蹙蛾弯，佯羞安翠钿。唤住卓金车，再认春风面。
醉花阴·重九
作者：邹祗谟
朝代：清

西风侧侧催衣袖。凉日犹长昼。把酒剩茱萸，休说重阳，瞒过愁时候。年年愁到还依旧。人落登高后。情愿一年中，分半清明，一样平消瘦。
金浮图·初避人
作者：邹祗谟
朝代：清

春游去。蝉衫似水。鸦鬓如云，十三年纪。犊车轻、偏向繁华处。栀子帘前，目炫铜街花雨。争奈绣鞭偷觑。回看阿姊，窃窃多私语。招侬住。微那小步。斜掩轻纨，莫把红潮露。深深祷向青溪庙，抽得签文，难与游郎诉。才信云母屏前，牢护花铃，不放春风度。
金盏子·咏金钱花
作者：邹祗谟
朝代：清
体裁：词

碧琐空屏，云母凉，鱼镮烟绕深院。红叶乍惊秋，人归杳，朱栏花信香浅。便教卜尽五铢，剩青蚨未转。窗前看、疑是沈郎遗来，丹纹翠掩。犹记雕栊倦。绛蜡下、纤手掷红么，金绯绚赌胜处，将花选、玉人那爱鸾钿。只教綵贯同心，佩宜男珠串。金风冷、留买一线斜阳，怎看秋贱。
金盏子·咏金钱花
作者：邹祗谟
朝代：清

碧琐空屏，云母凉，鱼镮烟绕深院。红叶乍惊秋，人归杳，朱栏花信香浅。便教卜尽五铢，剩青蚨未转。窗前看、疑是沈郎遗来，丹纹翠掩。犹记雕栊倦。绛蜡下、纤手掷红幺，金绯绚赌胜处，将花选、玉人那爱鸾钿。只教綵贯同心，佩宜男珠串。金风冷、留买一线斜阳，怎看秋贱。
长亭怨慢·七夕为立秋第二日
作者：邹祗谟
朝代：清

渐过尽、郁仪飞驭。千顷琼池，一轮光素。银汉遥遥，七襄灵匹，河边住。从来此夕，再不见、佳期误。天若少情时，应苦禁、天孙年年暗渡。看蟾闲兔寂，算只羿妻相妒。纤阿去也，更不许、凤晨鸾暮。恨昨宵、青女初来，便明夜、皇姑无主。最肠断人间，留得欹针残缕。
长相思慢·和片玉词
作者：邹祗谟
朝代：清

南浦依依，西墙漠漠，好梦初透兰旌。香珍窃去，药重偷来，易喜易恨多惊。午睡初醒。早空房帘影，飞动初萤。罗袜痕轻。蹈香阶、猧吠疑听。从别后良宵，长自低巾掩袖，懊恼多情。秋河不动，暮雨难期，孤负双成。金猊火尽，剩篆烟、一缕孤萦。便浅嫌密妒，囗囗囗囗，难忘嘉盟。
闺怨无闷·姚夫人仲淑画双青图遗内子，代题谢
作者：邹祗谟
朝代：清

文采风流，试问今日，谢雪卫书谁敌。想姊视道升，兄承公择。挥洒淇园千亩，把湘妃、远翠归珠墨。看瘦影、便觉苍风淡月，细香吹碧。清极。写鹅溪，挥百尺。洗尽绣帏脂粉，黄楼屏幛，翠筠高节。想有坡公能识。识钗股、丁香旧标格。须留供、绣佛幢前，维摩天女能惜。
阳台路·为阮亭题余氏女子绣高唐神女图
作者：邹祗谟
朝代：清

巫山梦，浦兰含彩照，朝云神女。谁把纤秾长短，写出迁延徐步。宋玉当时，玮态瑰姿，彩毫曾赋。梦来去。又瑶佩褰帷，杳不知处。但见吴绫一幅，绣无双、鸿惊凤举。綵缥吹烟，香透缯云丝雨。只描到使君，银钩小字，断肠千缕。大夫枕上依依，梦魂谁主。
阳台路·为阮亭题余氏女子绣高唐神女图
作者：邹祗谟
朝代：清
体裁：词

巫山梦，浦兰含綵照，朝云神女。谁把纤秾长短，写出迁延徐步。宋玉当时，玮态瑰姿，彩毫曾赋。梦来去。又瑶佩褰帷，杳不知处。但见吴绫一幅，绣无双、鸿惊凤举。綵缥吹烟，香透缯云丝雨。只描到使君，银钩小字，断肠千缕。大夫枕上依依，梦魂谁主。
隔帘听·立夏日雨
作者：邹祗谟
朝代：清

何事欺花赚柳，恨煞春难住。几层烟雾空濛处。恰盼到黄昏，潇潇神雨。才做暖，又轻寒，梦中九十还重数。黄蜂紫蝶，浪向荼蘼舞。春归百计寻春补。织尽冰丝，断肠千缕。浑无语。道春这回真去。
隔帘听·立夏日雨
作者：邹祗谟
朝代：清
体裁：词

何事欺花赚柳，恨煞春难住。几层烟雾空蒙处。恰盼到黄昏，潇潇神雨。才做暖，又轻寒，梦中九十还重数。
黄蜂紫蝶，浪向荼蘼舞。春归百计寻春补。织尽冰丝，断肠千缕。浑无语。道春这回真去。
雨中花·答索花
作者：邹祗谟
朝代：清

二月春光未老。枝上红颜犹好。薄命桃花，断肠棠蕊，欲寄疑卿恼。窗外落红闲不扫。留伴胆瓶人悄。好向绿云边，簪残置案，香气犹缭绕。
雨中花慢·忆旧
作者：邹祗谟
朝代：清

软玉风情，弄环年纪，曾看柳叶新颦。恰半梳鸦髻，斜插犀簪。曲本偷藏花样，饼茶细啮纤痕。正才离鸳枕，桃花粉颊，细印红纹。曲阑低衬，锁帐氤氲。花神轻护芳魂。整云纨海棠满绣，豆蔻初薰。莲瓣凤头三寸，菱花螺黛双分。相看无语，徐笼小袖，自整长裙。
霜叶飞·本意，用周清真韵
作者：邹祗谟
朝代：清

烟生芳草。斜阳外，尺书可来天表。空庭懒妇正心惊，齐女吟声悄。渐叶叶、梧桐报晓。银床金井苔痕小。见月浪横天，又鹦鹉、侵霜欲语，檐花相照。此际肠断伊人，西风捲透，一点梦魂难到。晴窗如雨滴愁声，动孤眠怀抱。似别院、哀筝响急，四弦槭槭离鸾调。争奈铜龙漏彻，听过三更，雁飞多少。
霜叶飞·本意，用周清真韵
作者：邹祗谟
朝代：清
体裁：词

烟生芳草。斜阳外，尺书可来天表。空庭懒妇正心惊，齐女吟声悄。渐叶叶、梧桐报晓。银床金井苔痕小。见月浪横天，又鹦鹉、侵霜欲语，檐花相照。此际肠断伊人，西风捲透，一点梦魂难到。晴窗如雨滴愁声，动孤眠怀抱。似别院、哀筝响急，四弦槭槭离鸾调。争柰铜龙漏彻，听过三更，雁飞多少。
青杏儿·咏绣
作者：邹祗谟
朝代：清

小阁飏微飔。绣床畔、涤爪来迟。砑绫光照蔷薇架，才翻旧谱，重临新样，又劈鲜丝。无语正凝思。双菡萏、何事连枝。关情曲曲盘金缕，偷窥半面，慵抬纤手，斜露双綦。
青玉案·答索镜
作者：邹祗谟
朝代：清

紫珍随月清波满。应与嫦娥为伴。乐昌何事常分半。红潮一派，黛山两点，人在潇湘畔。翻看底下鸳鸯款。双鹊铸戗将金满。珍重绣囊丝纽短。萧郎照后，韦娘藏起，长贮香奁暖。
青玉案·题平望湖画帧
作者：邹祗谟
朝代：清

江天漠漠飞鸿去。曾忆向、苕溪路。野涨挼蓝谁唤渡。红船乌榜，绿蓑青箬，莺脰湖边雨。斜川图上烟云暮。千顷波光凌尺素。莫道风波增几许。钓筒茶灶，幡竿鱼磬，便拟从他住。
风中柳·丁未立春日
作者：邹祗谟
朝代：清

十日新年，才毕椒花家宴。画楼待理残针线。东风有信，吹到深深院。看摇动、鬓边飞燕。夹道湘帘，无数玉钗金钏。寻春都向铜街转。梅花消息，恰早枝头见。怕春愁、乍添娇面。
风流子·村居
作者：邹祗谟
朝代：清

村居三亩地，东风暖、无数暗阴遮。见绿草方塘，些些睡鸭，白杨废圃，点点归鸦。况墙外、老藤方挂树，苦笋正抽芽。宜夏宜冬，几间茅屋，半村半郭，一带人家。主人无个事，正瓷瓯酌酒，瓦罀煎茶。更课樵青数辈，自捕鱼虾。看拍手群儿，争驱黄犊，垂鬟小女，笑插红花。只此闲中日月，暗度年华。
鱼游春水·感忆
作者：邹祗谟
朝代：清

十五盈盈小。投钿盒心烟缭绕。流连辛苦，不道佳期竟杳。蘼芜巷里人何在，豆蔻花中春已老。泪落天涯，断肠多少。极目年年芳草。闻绣阁玉蛾不扫。何事尺素传来，征鸿悄悄。侧侧轻寒白日过，濛濛细雨黄昏早。酒醒更阑，数声啼鸟。
鹊桥仙·客怀
作者：邹祗谟
朝代：清

轻暖轻寒，不晴不雨，辜负韶光九十。落花飞絮两无情，仗千尺、游丝作合。涂抹东西，飘零南北。从此扁舟一叶。梦回始觉未归人，恨一点、窥人明月。
鹧鸪天 其一 为其年题九青卷
作者：邹祗谟
朝代：清

绣被携来爱鄂君。柳花衫子藕花裙。听将李尉歌中曲，认作陈王赋里人。偏宛转，独殷勤。锦裘双梦忆宵薰。扬州小杜能轻薄，曾向筵前乞紫云。
鹧鸪天 其二 为其年题九青卷
作者：邹祗谟
朝代：清

断袖相思未惯经。皇姑河畔指双星。誓如鱼墨浓偏淡，酒到鸦啼醉复醒。须漫语，且徐听。一声弹做雨淋铃。铜官泼墨如螺翠，更向山头望九霄。
鹧鸪天·三五女伴
作者：邹祗谟
朝代：清

小阁香风绉紫绡。女郎三五趁春娇。红幺下子争双陆，尺八低吹和六幺。知有恨，总无聊。句裁金剪近今宵。东邻姊妹都归去，独把朱唇暖玉箫。
鹧鸪天·为其年题九青卷
作者：邹祗谟
朝代：清

绣被携来爱鄂君。柳花衫子藕花裙。听将李尉歌中曲，认作陈王赋里人。偏宛转，独殷勤。锦裘双梦忆宵薰。扬州小杜能轻薄，曾向筵前乞紫云。断袖相思未惯经。皇姑河畔指双星。誓如鱼墨浓偏淡，酒到鸦啼醉复醒。须漫语，且徐听。一声弹做雨淋铃。铜官泼墨如螺翠，更向山头望九霄。
鹧鸪天·游西曲
作者：邹祗谟
朝代：清

彩云随处任风飘。蓬山不与海南遥。红蕤授枕皆双粲，紫电投壶每百娇。弹月磬，奏云韶。天孙帝子尽来朝。袖中碧玉新封事，愿筑银河乌鹊桥。
黄河清慢·阮亭招观竞渡竟日，即席同方坦庵、楼冈、邵村、唐耕坞诸先生分赋，用晁次膺韵
作者：邹祗谟
朝代：清

官阁昼凉初歇雨。正逢令节重五。栀子榴花齐放，香消清暑。为吊灵均作赋，恰随处、岁时荆楚。年年绣鹢朱旗，最难逢、酒龙诗虎。僧弥年少多才，况佐节、扬州风流霞举。拾艾采兰，多少鹄俦鸿侣。看尽鱼龙曼衍，舞回鹘、歌残白苎。留髡送客，便日落、莫催津鼓。
黄河清慢·阮亭招观竞渡竟日，即席同方坦庵、楼冈、邵村、唐耕坞诸先生分赋，用晁次膺韵
作者：邹祗谟
朝代：清
体裁：词

官阁昼凉初歇雨。正逢令节重五。栀子榴花齐放，香消清暑。为吊灵均作赋，恰随处、岁时荆楚。年年绣鹢朱旗，最难逢、酒龙诗虎。僧弥年少多才，况佐节、扬州风流霞举。拾艾采兰，多少鹄俦鸿侣。看尽鱼龙曼衍，舞回鹘、歌残白苧。留髡送客，便日落、莫催津鼓。
黄钟乐 其一 消夏曲
作者：邹祗谟
朝代：清

碧槛芙蕖隔水遥。绿树阴阴，迎凉初到赤栏桥。鱼子兰浓侵绣带，鹅儿酒薄晕红潮。珠汗轻沾粉未消。宝袜重收，六铢衫子怯冰绡。阶下流萤飞一点，画眉楼上独吹箫。
黄钟乐 其二 消夏曲
作者：邹祗谟
朝代：清

玉剪双双细语闻。花畔呢喃，微凉压梦思氤氲。琥珀枕寒纹尚涩，琉璃簟滑碧无尘。宝鸭烟飘银叶温。情绪冥冥，巫山洛浦杳难分。丹的乍施因入月，芫花煮水自湔裙。
黄钟乐·消夏曲
作者：邹祗谟
朝代：清

碧槛芙蕖隔水遥。绿树阴阴，迎凉初到赤栏桥。鱼子兰浓侵绣带，鹅儿酒薄晕红潮。珠汗轻沾粉未消。宝袜重收，六铢衫子怯冰绡。阶下流萤飞一点，画眉楼上独吹箫。玉剪双双细语闻。花畔呢喃，微凉压梦思氤氲。琥珀枕寒纹尚涩，琉璃簟滑碧无尘。宝鸭烟飘银叶温。情绪冥冥，巫山洛浦杳难分。丹的乍施因入月，芫花煮水自湔裙。
浣溪沙·怀姜石珠
作者：邹祥兰
朝代：清

白石溪头好钓鱼。道人何事苦离居。二陵云暗久无书。窗外江村钟响绝，枕边梧叶雨声疏。十年潦倒病相如。
满江红·十一月初一纪游
作者：邹祥兰
朝代：清

一叶兰舟，依约到、蓉湖深处。凝望去、吴天阔甚，且从容住。残碧烧痕烟似织，乱红霜影秋如许。问春申、涧曲是谁家，潇潇雨。玉堂酒，成虚度。金缕曲，看迟暮。只眼前景物，莫教辜负，落日半峰云树杪，西风两岸芦花渚。算由来、画圣与诗豪，江山助。
月湖竹枝词·其一
作者：邹维鲁
朝代：清
体裁：词

东风一路有精神，剪出繁华尽崭新。红让花枝青让柳，不争颜色只争春。
月湖竹枝词·其三
作者：邹维鲁
朝代：清
体裁：词

才邀蝶使与风媒，湖上寻芳日几回。人道空门春最好，如来阁里牡丹开。
月湖竹枝词·其二
作者：邹维鲁
朝代：清
体裁：词

轿帘开处见双鬟，结伴来从大别山。一路纸钱飞不断，大家同是上坟还。
月湖竹枝词·其五
作者：邹维鲁
朝代：清
体裁：词

难听挝鼓一声声，碧草如烟吊正平。鹦鹉不言空有恨，误人多半是聪明。
月湖竹枝词·其六
作者：邹维鲁
朝代：清
体裁：词

愿借江郎笔一枝，不能画处且吟诗。吟成莫负春风信，笑对湖山某在斯。
月湖竹枝词·其四
作者：邹维鲁
朝代：清
体裁：词

楚宫无语怨春华，悔煞当初一念差。若取贞心比颜色，桃花不及石榴花。
黄鹤楼
作者：邹缃
朝代：清
体裁：七言律诗

城上层楼耸碧空，迢迢直起五云中。地为全楚江山助，人望远天星斗通。断岸西来春涨绿，连樯东下夕波红。凭栏无限登高意，可奈烟霞到眼穷。
延清阁夜坐
作者：邹若媛
朝代：清

虚绿摇窗镜影空，庭梧瑟瑟剪秋风。水晶帘外朦胧月，人在秋江碧练中。
晓起舟行村坞中
作者：邹若媛
朝代：清

一村通略彴，欲往翠微重。茅屋萝全补，竹篱云半封。溪声咽残月，山色破寒钟。早有鸟惊起，幽人策短筇。
送春
作者：邹若媛
朝代：清

乍寒乍暖落花天，好景全消又一年。蝶影飘残桃底露，莺声啼破柳梢烟。休弹锦瑟伤青鬓，谁向红楼惜翠钿。惆怅王孙归路杳，任他茅草自芊绵。
即事
作者：邹莲午
朝代：清
体裁：七言绝句

初裁白袷立梧庭，瘦骨徒怜病叶零。酒后红酥犹带冷，三三五五见疏星。
挽妻联
作者：邹诚
朝代：清
体裁：联

八千里度岭迎归，随父随夫，走遍湘楚粤江，相将执帚奉盘，两从尽道；四十载坠尘历劫，有子有女，正待提携鞠育，岂料诗囊酒盏，一醉登仙。
春日同人集惠山分韵二首
作者：邹象雍
朝代：清

九龙增气色，千里集名贤。剑履纷台榭，松风沸管弦。唱酬齐雒下，凭吊惜平泉。惆怅愚公谷，繁华记往年。曲涧丛阴薄，晴岚藉草薰。故园星却聚，高会韵初分。人倚岩前树，风来岭上云。后期还共约，莫使惜离群。
春日同人集惠山分韵二首·其一
作者：邹象雍
朝代：清

九龙增气色，千里集名贤。剑履纷台榭，松风沸管弦。唱酬齐雒下，凭吊惜平泉。惆怅愚公谷，繁华记往年。
春日同人集惠山分韵二首·其二
作者：邹象雍
朝代：清

曲涧丛阴薄，晴岚藉草薰。故园星却聚，高会韵初分。人倚岩前树，风来岭上云。后期还共约，莫使惜离群。
三月九日志感
作者：邹贻诗
朝代：清

屡迟平安火，旋惊战鼓声。兵家轻胜负，群盗遂纵横。白骨烟中戍，黄巾海上城。今宵望弧矢，闪烁向人明。
军中五日
作者：邹贻诗
朝代：清

蛮方五月瘴烟轻，佳节愁闻战鼓声。蒲酒新颁神策府，纻衣先赐汉家营。曾言綵缕能长命，岂有灵符可避兵。乡俗不殊风景异，夕阳影里闭孤城。
军中秋兴
作者：邹贻诗
朝代：清

涛声秋捲海门开，舻橹争看节使来。十里郊原犹剑戟，一年城郭半蒿莱。出山殷浩心原壮，入楚廉颇老渐催。见说施蓝威望在，夕阳凭吊首重回。闻道孤城未解围，眼穿消息又斜晖。频看貔虎纵横去，又见虫沙散漫飞。捷奏经时疑信半，主恩入骨死生微。正当宵旰忧勤日，鼓角声中泪洒衣。
军中秋兴·其一
作者：邹贻诗
朝代：清

涛声秋捲海门开，舻橹争看节使来。十里郊原犹剑戟，一年城郭半蒿莱。出山殷浩心原壮，入楚廉颇老渐催。见说施蓝威望在，夕阳凭吊首重回。
军中秋兴·其二
作者：邹贻诗
朝代：清

闻道孤城未解围，眼穿消息又斜晖。频看貔虎纵横去，又见虫沙散漫飞。捷奏经时疑信半，主恩入骨死生微。正当宵旰忧勤日，鼓角声中泪洒衣。
奉和观察永蕴山喜常制府总师台湾原韵
作者：邹贻诗
朝代：清

蝉雀螳螂智总昏，拥旄今喜令公存。蒲萄夜索三军醉，苜蓿春肥万马屯。海上投戈应革面，帐中弹铗亦酬恩。吏民遮道凭传语，新拜将军旧戟门。
旅宦
作者：邹贻诗
朝代：清

旅宦艰难遍，三春百战余。野荒新鬼哭，天远故人疏。琴剑凄行色，莺花伴索居。少年弃繻者，飞动意何如。
春望
作者：邹贻诗
朝代：清

东海膏腴地，今年剧战侵。弭兵诸将责，宽赋圣人心。鱼戏春云湿，鼍鸣海气深。裹疮怜战马，踯躅亦哀吟。
村居杂咏六首
作者：邹起凤
朝代：清

暂结渔樵侣，相逢似旧邻。多怀烟水趣，却愧宦游人。鸡黍间中味，桑麻世外身。终身五湖畔，潇洒乐吾真。屏迹荒郊外，逍遥绝世缘。立残千顷月，钓破一溪烟。鹿卧青山稳，花开白昼妍。古来传吏隐，从此得真诠。绝壑渺无际，迂回路几层。偶来寻古迹，回首失前村。待月穿松径，沿钟到寺门。绳床趺坐久，清磬半黄昏。野田新霁后，散步足徜徉。戏水鱼知暖，寻花蝶抱香。芹泥添燕垒，柳叶啭莺簧。遥忆龙山畔，春风旧草堂。今日春光好，晴郊看采桑。掺掺垂素手，缓缓出微行。有意悲公子，何心恋懿筐。夕阳归去晚，春恨满陂塘。独饮不成醉，闲吟兴亦阑。乡心归梦杳，春意落花残。未便幽栖好，还忧行路难。江州风雪满，何处着征鞍。
村居杂咏六首·其一
作者：邹起凤
朝代：清

暂结渔樵侣，相逢似旧邻。多怀烟水趣，却愧宦游人。鸡黍间中味，桑麻世外身。终身五湖畔，潇洒乐吾真。
村居杂咏六首·其三
作者：邹起凤
朝代：清

绝壑渺无际，迂回路几层。偶来寻古迹，回首失前村。待月穿松径，沿钟到寺门。绳床趺坐久，清磬半黄昏。
村居杂咏六首·其二
作者：邹起凤
朝代：清

屏迹荒郊外，逍遥绝世缘。立残千顷月，钓破一溪烟。鹿卧青山稳，花开白昼妍。古来传吏隐，从此得真诠。
村居杂咏六首·其五
作者：邹起凤
朝代：清

今日春光好，晴郊看采桑。掺掺垂素手，缓缓出微行。有意悲公子，何心恋懿筐。夕阳归去晚，春恨满陂塘。
村居杂咏六首·其六
作者：邹起凤
朝代：清

独饮不成醉，闲吟兴亦阑。乡心归梦杳，春意落花残。未便幽栖好，还忧行路难。江州风雪满，何处着征鞍。
村居杂咏六首·其四
作者：邹起凤
朝代：清

野田新霁后，散步足徜徉。戏水鱼知暖，寻花蝶抱香。芹泥添燕垒，柳叶啭莺簧。遥忆龙山畔，春风旧草堂。
腾越八阙之内沃野千里可屯田以充兵饷而省运粮之费惜无人筹及以永保边疆因长言以志之
作者：邹越
朝代：清

缅傀生奸忽跳梁，屯田自可足仓箱。八关尽有闲田地，千里皆堪供稻粮。士马饱腾军气奋，刍茭充裕守陴强。何须月下量沙唱，充国金城筹画长。
代人题桐阴课子图小照
作者：邹钺
朝代：清

崭然头角已峥嵘，一卷传薪卜凤鸣。最是眼前真趣永，树声相和读书声。
题黄粱仙迹
作者：邹钺
朝代：清

策马邯郸谒古祠，浮生入梦复谁知。男儿不到封侯日，总是黄粱未熟时。
挽俞德渊联
作者：邹锡淳
朝代：清
体裁：联

敬以持己，恕以接物，一息尚存，此志不容少懈；生不交利，死不属子，九京可作，舍公其谁与归。
挽曾国荃联
作者：邹长喜
朝代：清
体裁：联

是一代中兴元老，威宣华夏，功盖寰区，社稷赖匡扶，麟阁允推公作首；垂千秋不朽令名，气壮河山，身骑箕尾，樗材感知遇，鸿慈未报我伤心。
咸丰癸丑二月初九日贼攻金陵愈急见势难支即手书绝命词二首·其一
作者：邹鸣鹤
朝代：清

臣力难图报称，臣心仰答九重。三次守城尽节，庶几全始全终。
咸丰癸丑二月初九日贼攻金陵愈急见势难支即手书绝命词二首·其二
作者：邹鸣鹤
朝代：清

太仓半粒粟，沧海一微尘。人生百年耳，忠尽仁乃纯。
咸丰癸丑二月初九日贼攻金陵愈急见势难支即手书绝命词二首·其二
作者：邹鸣鹤
朝代：清

太仓半粒粟，沧海一微尘。人生百年耳，忠尽仁乃纯。臣力难图报称，臣心仰答九重。三次守城尽节，庶几全始全终。
潞河道中述怀留别京师诸故人
作者：邹鸣鹤
朝代：清

回首金门倚碧穹，几番去住笑匆匆。酸咸世味亲尝后，蚕蚁功名感慨中。捧檄稍舒慈母望，鸣弦窃慕古贤风。隆隆虚誉何时雪，揽辔苍茫默抚躬。
柳梢青 秋夜 见《众香词》、《词综》
作者：郁大山
朝代：清

何处钟声。谁家笛韵，最是多情。独步芳阶，芭蕉月上，影落疏棂。连朝腐草无萤。窗儿外、风清月明。宝篆抛烟，银灯无焰，倍觉凄清。
菩萨蛮·西山即景
作者：郁大山
朝代：清

西山晴翠苍茫里。杏花枝上莺飞起。飞起带春愁。送来楼上头。栏杆十二曲。曲曲穿修竹。愿把屋边霞。倩人拿到家。
憩徐氏北园池上
作者：郁扬勋
朝代：清

秋雨晚初霁，欲送千里目。揽兹一峰翠，秀色淡秋菊。奇石叠崩崖，归云卧岩腹。登顿历易尽，穿林下平麓。霭霭谢公园，闲门枕山足。清晖拂衣袖，历乱森乔木。溪堂杂菱荇，沙屿散凫鹄。围棋曾几时，已动西州哭。因悲平津邸，世事变凉燠。三咏华屋诗，徘徊倚修竹。
乌夜啼
作者：郁植
朝代：清

碧梧坠露惊秋早，罗帏辗转愁难晓。乳乌啼断井栏西，闺中一夜青丝老。只可闺中伴我愁，乌啼切莫向边州。卢龙碛里征人在，多恐闻时也白头。
客晓
作者：郁植
朝代：清

欹枕荒郊鸟乱啼，渐闻人语板桥西。愁边觅句天难晓，梦里还家路易迷。两岸茭芦千里雁，五更霜月一村鸡。吴侬到此肠先断，况复高城急鼓鼙。
悲歌六章
作者：郁植
朝代：清

男儿三十尚贫贱，土室低头事笔砚。落魄恐遭厮养辱，苦吟畏被妻孥见。冬日不炉夏不扇，坐穿一榻破万卷。西行发策献至尊，致身不受将军荐。由来绛灌谗贾生，胡用若曹弄柔翰。齐门挟瑟嗟徒工，独立荒郊泪如霰。我欲归种襄阳田，背依高山面大川。妇馌男耕自怡悦，伏龙雏凤相周旋。不尔亦是桃源仙，桑麻鸡犬别有天。谁知此乐难再得，商羊旱魃迭弄权。东邻输租鬻小女，石壕夜呼横索钱。西家老翁徒壁立，惟忍冻饿长安眠。旁人劝作洛阳贾，鲜衣如云马如虎。大儿羽林充宿卫，小妇邯郸善歌舞。明珠白璧家盈箱，昼攫锱铢夜勾股。啧啧猗顿独何人，却笑黔娄徒自苦。吾曹意气耻阿堵，挥斥黄金贱如土，安能局蹐屠沽伍！脱身从军向绝域，大食乌号悬两腋。部中不满五千骑，百战沙场尽辟易。尉佗系组明光宫，楼兰悬首长安陌。凯歌入关报天子，始信书生万人敌。一朝坐失幕府欢，缚下都船对刀笔。卫青天幸辄有功，李广数奇竟何益。流沙北去弱水东，琅玕作树珠为宫。藐姑仙子冰雪容，导以翠节双青童。我欲从之问丹诀，直与天地同无终。秦王汉武皆英雄，楼船浩荡乘长风。狞龙吹水作山立，三千娇女沉渊中。骊山茂陵空白骨，不死之药何时逢？学仙学剑两无成，为贾为农安足道。中心不羡黑头公，贫贱何妨邓禹笑。有琴耻向贵主弹，有门耻为丞相扫。流行坎止随所如，入世那能量枘凿。邺侯架上皆吾师，吾将终焉从吾好。
悲歌六章·其一
作者：郁植
朝代：清

男儿三十尚贫贱，土室低头事笔砚。落魄恐遭厮养辱，苦吟畏被妻孥见。冬日不炉夏不扇，坐穿一榻破万卷。西行发策献至尊，致身不受将军荐。由来绛灌谗贾生，胡用若曹弄柔翰。齐门挟瑟嗟徒工，独立荒郊泪如霰。
悲歌六章·其三
作者：郁植
朝代：清

旁人劝作洛阳贾，鲜衣如云马如虎。大儿羽林充宿卫，小妇邯郸善歌舞。明珠白璧家盈箱，昼攫锱铢夜勾股。啧啧猗顿独何人，却笑黔娄徒自苦。吾曹意气耻阿堵，挥斥黄金贱如土，安能局蹐屠沽伍！
悲歌六章·其二
作者：郁植
朝代：清

我欲归种襄阳田，背依高山面大川。妇馌男耕自怡悦，伏龙雏凤相周旋。不尔亦是桃源仙，桑麻鸡犬别有天。谁知此乐难再得，商羊旱魃迭弄权。东邻输租鬻小女，石壕夜呼横索钱。西家老翁徒壁立，惟忍冻饿长安眠。
悲歌六章·其五
作者：郁植
朝代：清

流沙北去弱水东，琅玕作树珠为宫。藐姑仙子冰雪容，导以翠节双青童。我欲从之问丹诀，直与天地同无终。秦王汉武皆英雄，楼船浩荡乘长风。狞龙吹水作山立，三千娇女沉渊中。骊山茂陵空白骨，不死之药何时逢？
悲歌六章·其六
作者：郁植
朝代：清

学仙学剑两无成，为贾为农安足道。中心不羡黑头公，贫贱何妨邓禹笑。有琴耻向贵主弹，有门耻为丞相扫。流行坎止随所如，入世那能量枘凿。邺侯架上皆吾师，吾将终焉从吾好。
悲歌六章·其四
作者：郁植
朝代：清

脱身从军向绝域，大食乌号悬两腋。部中不满五千骑，百战沙场尽辟易。尉佗系组明光宫，楼兰悬首长安陌。凯歌入关报天子，始信书生万人敌。一朝坐失幕府欢，缚下都船对刀笔。卫青天幸辄有功，李广数奇竟何益。
柬顾亭林先生
作者：郁植
朝代：清

惊喜相看问阿翁，少年连袂各头童。家从十五年前别，身在三千里外同。且注虫鱼潜砚北，任教车马过墙东。乡关耆旧多萧索，阅历如公道未穷。
猛虎行
作者：郁植
朝代：清
体裁：古风

猛虎突出势恒怒，不住深山踞当路。风高月黑闻啸声，四野行人尽回步。一虎之猛尚可当，群狐假窃牙爪张。岂无壮士欲手搏，出门四顾心徬徨。耽耽尔威谁养就，昔犹昏暮今白昼。瞑目从教凡兽惊，肥身那管饥民瘦。虎兮虎兮知惧无，灞陵亭下秋草枯。飞将猝发金仆姑，石犹饮羽况尔乎？
猛虎行
作者：郁植
朝代：清

猛虎突出势恒怒，不住深山踞当路。风高月黑闻啸声，四野行人尽回步。一虎之猛尚可当，群狐假窃牙爪张。岂无壮士欲手搏，出门四顾心徬徨。耽耽尔威谁养就，昔犹昏暮今白昼。瞑目从教凡兽惊，肥身那管饥民瘦。虎兮虎兮知惧无？灞陵亭下秋草枯。飞将猝发金仆姑，石犹饮羽况尔乎？
登州城南楼柬张庆馀
作者：郁植
朝代：清

高城遥对暮云平，独客登临感慨生。附郭尚馀三户在，几家能办十年征。霜清废垒寒乌集，月黑孤村野烧明。寄语子山休作赋，江南风景倍伤神。
观灯行
作者：郁植
朝代：清

新年半月雨不歇，连巷春泥马蹄没。差池已过赏灯时，金尊玉管花空发。娄东刺史趁新晴，特促然灯照夜明。珠箔舞残初见月，红窗歌转乍闻莺。六街九陌灯光晓，海城今夜春生早。不是官衙恣宴游，为民预祝秋成好。对景翻教忆去年，此时听雨正高眠。华灯却掩春宵寂，谁道秋来更可怜。九月十月风雨恶，到处田畴尽萧索。卖男鬻舍仅供粮，那有馀钱更行乐？闻说言官特疏求，减租诏下可无愁。不辞彻夜笙歌沸，及此风光乐未休。乐事无多忧转续，书生迂愿何时足。乞取蟠螭玉九枝，携来遍照流亡屋。
读史偶感二首
作者：郁植
朝代：清

兵压邯郸气欲吞，时危公子下监门。满堂珠履三千客，朱亥从来未受恩。勋名尽室少齐肩，翻为椒房受祸偏。万乘不能求一女，当年最有日磾贤。
读史偶感二首·其一
作者：郁植
朝代：清

兵压邯郸气欲吞，时危公子下监门。满堂珠履三千客，朱亥从来未受恩。
读史偶感二首·其二
作者：郁植
朝代：清

勋名尽室少齐肩，翻为椒房受祸偏。万乘不能求一女，当年最有日磾贤。
韩侯约台
作者：郁植
朝代：清

王孙昔钓长淮流，钓竿一掷重瞳愁。赤龙得水上天去，钟室酬功付刀锯。汉家青史两钓台，千秋独为韩侯哀。何如客星早归钓，一别东都更不来。
台湾竹枝词
作者：郁永河
朝代：清

铁板沙连到七鲲，鲲身激浪海天昏。任教巨舶难轻犯，天险生成鹿耳门。雪浪排空小艇横，红毛城势独峥嵘。渡头更上牛车坐，日暮还过赤嵌城。编竹为垣取次增，衙斋清暇冷如冰。风声撼醒三更梦，帐底斜穿远浦灯。耳畔时闻轧轧声，牛车乘月夜中行。梦回几度疑吹角，更有床头蝘蜓鸣。蔗田万顷碧萋萋，一望茏葱路欲迷。裍载都来糖廍里，只留蔗叶饷群犀。青葱大叶似枇杷，臃肿枝头著白花。看到花心黄欲滴，家家一树倚篱笆。芭蕉几树植墙阴，蕉子累累冷沁心。不为临池堪代纸，因贪结子种成林。独干凌霄不作枝，垂垂青子任纷披。摘来还共蒌根嚼，赢得唇间尽染脂。恶竹参差透碧霄，丛生如棘任风摇。那堪节节都生刺，把臂林间血已漂。不是哀梨不是楂，酸香滋味似甜瓜。枇杷不见黄金果，番檨何劳向客誇。肩披鬓发耳垂珰，粉面红唇似女郎。马祖宫前锣鼓闹，侏离唱出下南腔。台湾西向俯汪洋，东望层峦千里长。一片平沙皆沃土，谁为长虑教耕桑。
台湾竹枝词·其一
作者：郁永河
朝代：清

铁板沙连到七鲲，鲲身激浪海天昏。任教巨舶难轻犯，天险生成鹿耳门。
台湾竹枝词·其七
作者：郁永河
朝代：清

芭蕉几树植墙阴，蕉子累累冷沁心。不为临池堪代纸，因贪结子种成林。
台湾竹枝词·其三
作者：郁永河
朝代：清

编竹为垣取次增，衙斋清暇冷如冰。风声撼醒三更梦，帐底斜穿远浦灯。
台湾竹枝词·其九
作者：郁永河
朝代：清

恶竹参差透碧霄，丛生如棘任风摇。那堪节节都生刺，把臂林间血已漂。
台湾竹枝词·其二
作者：郁永河
朝代：清

雪浪排空小艇横，红毛城势独峥嵘。渡头更上牛车坐，日暮还过赤嵌城。
台湾竹枝词·其五
作者：郁永河
朝代：清

蔗田万顷碧萋萋，一望茏葱路欲迷。裍载都来糖廍里，只留蔗叶饷群犀。
台湾竹枝词·其八
作者：郁永河
朝代：清

独干凌霄不作枝，垂垂青子任纷披。摘来还共蒌根嚼，赢得唇间尽染脂。
台湾竹枝词·其六
作者：郁永河
朝代：清

青葱大叶似枇杷，臃肿枝头著白花。看到花心黄欲滴，家家一树倚篱笆。
台湾竹枝词·其十
作者：郁永河
朝代：清

不是哀梨不是楂，酸香滋味似甜瓜。枇杷不见黄金果，番檨何劳向客誇。
台湾竹枝词·其十一
作者：郁永河
朝代：清

肩披鬓发耳垂珰，粉面红唇似女郎。马祖宫前锣鼓闹，侏离唱出下南腔。
台湾竹枝词·其十二
作者：郁永河
朝代：清

台湾西向俯汪洋，东望层峦千里长。一片平沙皆沃土，谁为长虑教耕桑。
台湾竹枝词·其四
作者：郁永河
朝代：清

耳畔时闻轧轧声，牛车乘月夜中行。梦回几度疑吹角，更有床头蝘蜓鸣。
土番竹枝词
作者：郁永河
朝代：清

生来曾不识衣衫，裸体年年耐岁寒。犊鼻也知难免俗，乌青三尺是围阑。文身旧俗是雕青，背上盘旋鸟翼形。一变又为文豹鞟，蛇神牛鬼共狰狞。胸背斓斑直到腰，争誇错锦胜鲛绡。冰肌玉腕都文遍，只有双蛾不解描。番儿大耳是奇观，少小都将两耳钻。截竹塞轮轮渐大，如钱如椀复如盘。丫髻三叉似幼童，发根偏爱系红绒。出门又插文禽尾，陌上飘飖各斗风。覆额齐眉绕乱莎，不分男女似头陀。晚来女伴临溪浴，一队鸬鹚荡绿波。铝贝雕螺各尽功，陆离斑驳碧兼红。番儿项下重重绕，客至疑过绣领宫。铜箍铁镯俨刑人，斗怪争奇事事新。多少丹青摹变相，画图那得似生成。老翁似女女如男，男女无分总一般。口角有髭皆拔尽，须眉却作妇人颜。腰下人人插短刀，朝朝磨砺可吹毛。杀人屠狗般般用，才罢樵薪又索绹。耕田凿井自艰辛，缓急何曾叩比邻。构屋斲轮还结网，百工俱备一人身。轻身矫捷似猿猱，编竹为箍束细腰。等得吹箫寻凤侣，从今割断伴妖娆。男儿待字早离娘，有子成童任远飏。不重生男重生女，家园原不与儿郎。女儿才到破瓜时，阿母忙为构室居。吹得鼻箫能合调，任教自择可人儿。只须娇女得欢心，那见堂开孔雀屏。既得欢心才挽手，更加凿齿缔姻盟。乱发鬖鬖不作緺，常将两手自搔爬。飞蓬毕世无膏沐，一样绸缪是室家。谁道番姬巧解酿，自将生米嚼成浆。竹筒为瓮床头挂，客至开筒劝客尝。夫携弓矢妇锄耰，无褐无衣不解愁。番罽一围聊蔽体，雨来还有鹿皮兜。竹弓楛矢赴鹿场，射得鹿来交社商。家家妇子门前盼，饱惟馀沥是头肠。莽葛元来是小舠，刳将独木似浮瓢。月明海澨歌如沸，知是番儿夜弄潮。种秫秋来甫入场，举家为计一年粮。馀皆酿酒呼群辈，共罄平原十日觞。梨园敝服尽蒙茸，男女无分只尚红。或曳朱襦或半臂，土官气象已从容。土番舌上掉都卢，对酒欢呼打剌酥。闻道金亡避元难，飓风吹到始谋居。深山负险聚游魂，一种名为傀儡番。博得头颅当户列，髑髅多处是豪门。
土番竹枝词·其一
作者：郁永河
朝代：清

生来曾不识衣衫，裸体年年耐岁寒。犊鼻也知难免俗，乌青三尺是围阑。
土番竹枝词·其七
作者：郁永河
朝代：清

铝贝雕螺各尽功，陆离斑驳碧兼红。番儿项下重重绕，客至疑过绣领宫。
土番竹枝词·其三
作者：郁永河
朝代：清

胸背斓斑直到腰，争誇错锦胜鲛绡。冰肌玉腕都文遍，只有双蛾不解描。
土番竹枝词·其九
作者：郁永河
朝代：清

老翁似女女如男，男女无分总一般。口角有髭皆拔尽，须眉却作妇人颜。
土番竹枝词·其二
作者：郁永河
朝代：清

文身旧俗是雕青，背上盘旋鸟翼形。一变又为文豹鞟，蛇神牛鬼共狰狞。
土番竹枝词·其二十
作者：郁永河
朝代：清

莽葛元来是小舠，刳将独木似浮瓢。月明海澨歌如沸，知是番儿夜弄潮。
土番竹枝词·其二十一
作者：郁永河
朝代：清

种秫秋来甫入场，举家为计一年粮。馀皆酿酒呼群辈，共罄平原十日觞。
土番竹枝词·其二十三
作者：郁永河
朝代：清

土番舌上掉都卢，对酒欢呼打剌酥。闻道金亡避元难，飓风吹到始谋居。
土番竹枝词·其二十二
作者：郁永河
朝代：清

梨园敝服尽蒙茸，男女无分只尚红。或曳朱襦或半臂，土官气象已从容。
土番竹枝词·其二十四
作者：郁永河
朝代：清

深山负险聚游魂，一种名为傀儡番。博得头颅当户列，髑髅多处是豪门。
土番竹枝词·其五
作者：郁永河
朝代：清

丫髻三叉似幼童，发根偏爱系红绒。出门又插文禽尾，陌上飘飖各斗风。
土番竹枝词·其八
作者：郁永河
朝代：清

铜箍铁镯俨刑人，斗怪争奇事事新。多少丹青摹变相，画图那得似生成。
土番竹枝词·其六
作者：郁永河
朝代：清

覆额齐眉绕乱莎，不分男女似头陀。晚来女伴临溪浴，一队鸬鹚荡绿波。
土番竹枝词·其十
作者：郁永河
朝代：清

腰下人人插短刀，朝朝磨砺可吹毛。杀人屠狗般般用，才罢樵薪又索绹。
土番竹枝词·其十一
作者：郁永河
朝代：清

耕田凿井自艰辛，缓急何曾叩比邻。构屋斲轮还结网，百工俱备一人身。
土番竹枝词·其十七
作者：郁永河
朝代：清

谁道番姬巧解酿，自将生米嚼成浆。竹筒为瓮床头挂，客至开筒劝客尝。
土番竹枝词·其十三
作者：郁永河
朝代：清

男儿待字早离娘，有子成童任远飏。不重生男重生女，家园原不与儿郎。
土番竹枝词·其十九
作者：郁永河
朝代：清

竹弓楛矢赴鹿场，射得鹿来交社商。家家妇子门前盼，饱惟馀沥是头肠。
土番竹枝词·其十二
作者：郁永河
朝代：清

轻身矫捷似猿猱，编竹为箍束细腰。等得吹箫寻凤侣，从今割断伴妖娆。
土番竹枝词·其十五
作者：郁永河
朝代：清

只须娇女得欢心，那见堂开孔雀屏。既得欢心才挽手，更加凿齿缔姻盟。
土番竹枝词·其十八
作者：郁永河
朝代：清

夫携弓矢妇锄耰，无褐无衣不解愁。番罽一围聊蔽体，雨来还有鹿皮兜。
土番竹枝词·其十六
作者：郁永河
朝代：清

乱发鬖鬖不作緺，常将两手自搔爬。飞蓬毕世无膏沐，一样绸缪是室家。
土番竹枝词·其十四
作者：郁永河
朝代：清

女儿才到破瓜时，阿母忙为构室居。吹得鼻箫能合调，任教自择可人儿。
土番竹枝词·其四
作者：郁永河
朝代：清

番儿大耳是奇观，少小都将两耳钻。截竹塞轮轮渐大，如钱如椀复如盘。
土番竹枝词·其四
作者：郁永河
朝代：清
体裁：词

番儿大耳是奇观，少小都将两耳钻。截竹塞轮轮渐大，如钱如碗复如盘。
度相思岭
作者：郁永河
朝代：清

闽中七载作劳人，六染相思岭上尘。独有苍苍双鬓色，经过一度一回新。
晓行
作者：郁永河
朝代：清

山色晓逾洁，溪声静自流。人言隔陇阪，犬吠出村陬。细雨沾衣湿，轻寒动客愁。白云真可羡，舒捲在峰头。
渡乌龙江
作者：郁永河
朝代：清

浩荡江波日夜流，遥看五虎瞰山头。海门一望三千里，只有罗星一塔浮。
渡黑水沟
作者：郁永河
朝代：清

浩荡孤帆入杳冥，碧空无际漾浮萍。风翻骇浪千山白，水接遥天一线青。回首中原飞野马，扬舲万里指晨星。扶摇乍徙非难事，莫讶庄生语不经。
游万石岩
作者：郁永河
朝代：清

何年月黑风狂夜，吹落㟏岈覆一溪。诗里未经摩诘画，袖中难倩米颠携。云流石罅疑天近，瀑溅衣裙识洞低。盘礡不知春日永，欲寻归路几番迷。
游虎溪岩
作者：郁永河
朝代：清

绝顶多奇石，巑岏聚一丛。悬崖临巨壑，叠嶂吼长风。屐折危栏转，筇支曲磴通。扶桑遥在望，落日晚潮红。
登怡山僧院
作者：郁永河
朝代：清

弱水归帆远，惊涛日夜纷。青衫馀蜃气，宝剑有龙文。暂息沧州驾，还瞻故国云。钟声与禅诵，清响得重闻。
硫穴
作者：郁永河
朝代：清

造化钟奇构，崇冈涌沸泉。怒雷翻地轴，毒雾撼崖巅。碧涧松长槁，丹山草欲燃。蓬瀛遥在望，煮石迓神仙。五月行人少，西陲有火山。孰知泉沸处，遂使履行难。落粉销危石，流黄渍篆斑。轰声传十里，不是响潺湲。
硫穴·其一
作者：郁永河
朝代：清

造化钟奇构，崇冈涌沸泉。怒雷翻地轴，毒雾撼崖巅。碧涧松长槁，丹山草欲燃。蓬瀛遥在望，煮石迓神仙。
硫穴·其二
作者：郁永河
朝代：清

五月行人少，西陲有火山。孰知泉沸处，遂使履行难。落粉销危石，流黄渍篆斑。轰声传十里，不是响潺湲。
老榕
作者：郁永河
朝代：清

榕阴垂一亩，斤斧慨无施。臃肿多骈干，？蜷尽附枝。风霜经饱历，岁月自荣滋。相见长如此，曾无凋落时。
老榕
作者：郁永河
朝代：清
体裁：五言律诗

榕阴垂一亩，斤斧慨无施。臃肿多骈干，𧐖蜷尽附枝。风霜经饱历，岁月自荣滋。相见长如此，曾无凋落时。
舟中夜坐
作者：郁永河
朝代：清

东望扶桑好问津，珠宫璇室俯为邻。波涛静息鱼龙夜，参斗横陈海宇春。似向遥天飘一叶，还从明镜渡纤尘。閒吟抱膝樯乌下，薄露泠然已湿茵。
行莆阳道中
作者：郁永河
朝代：清

晓起篮舆逐队行，今朝差喜得春晴。翻畦早麦初成穗，绕径寒流自有声。陇阪云移青嶂合，郊原风蹴绿波平。年来已识躬耕乐，何事劳劳又远征。
观提督铁骑
作者：郁永河
朝代：清

百里金戈竞路斜，纷纷铁骑乱如麻。无端呫哔咿唔者，也曳蓝袍候使车。
途次牛骂社
作者：郁永河
朝代：清

番社如蚁垤，茅檐压路低。岚风侵短牖，海雾袭重绨。避雨从留屐，支床更著梯。前溪新涨阻，徙倚欲鸡栖。
和钱仲驭先生南园杂咏十首·其一
作者：郁褒
朝代：清
体裁：五言律诗

隔溪数篱屋，深绿远檐收。晓色披残露，孤光缀蚤秋。涧南何处岫，林月几重楼。霞里时回望，寒妍任去留。
和钱仲驭先生南园杂咏十首·其二
作者：郁褒
朝代：清
体裁：五言律诗

未穷黄叶径，先觉有溪声。柳席虚莺坐，荷珠得月明。有怀吹药灶，无意饰茅楹。入夜人忘倦，花移柝几更。
序乐堂与家兄夜话
作者：郎大乾
朝代：清

露坐空阶夜漏迟，白头兄弟话当时。宾朋似雪春垂尽，邻里如星晚更移。粉壁月添新种树，曲廊苔没旧题诗。回头默默频看影，狂喜霜髯变黑髭。
花朝戏以酒酬花
作者：郎廷极
朝代：清
体裁：七言绝句

花朝庭榭自秾华，祝酒还浇几玉洼。但愿花开长有酒，莫教酒熟便无花。
秋日集杏花村登钵顶山以僧舍题额清凉别境四字分韵得境字
作者：郎遂
朝代：清
体裁：古风

秋浦长似秋，此语意以永。湖光况秋清，四山开幽境。好友欣相从，挈榼步移影。指顾为扶筇，攀跻登绝顶。游情载咏歌，枫林红似杏。
题一草亭示吴复古楼山先生之孙也
作者：郎遂
朝代：清
体裁：七言律诗

家亡国破几欷歔，剩得孤亭是旧居。四海交游供下榻，五更风雨读遗书。月高每动江山恨，日落空余古木疏。我欲扶筇一相访，不堪回首问当初。
出门别妻子
作者：郑世元
朝代：清

病身不得安，行役赴南峤。五岭天之末，未知几时到。仰见秋鸿征，嗷嗷背云叫。回首望乡里，魂梦使颠倒。我恨不如月，两处能相照。辘轳挂心头，转辗向谁告？在家不知好，出门使心悲。娇女绕我膝，小儿挽我衣。似亦解离别，却去还复来。惟此不忍割，令我殊依依。昨日适南市，思买缯骑归。绮要机中织，蚕妇方缫丝。将丝拈作线，成衣知几时。我老待儿养，塌焉摧心脾。勿用顾旅人，我犹得自强。融融荣卫间，渐觉回三阳。饥已思食粥，渴已思饮浆。前途虽然辽，有弟相扶将。只愁雁鸿少，勿虑岁月长。但看岭梅发，知我思故乡。明年五六月，寄汝荔支尝。
出门别妻子·其一
作者：郑世元
朝代：清

病身不得安，行役赴南峤。五岭天之末，未知几时到。仰见秋鸿征，嗷嗷背云叫。回首望乡里，魂梦使颠倒。我恨不如月，两处能相照。辘轳挂心头，转辗向谁告？
出门别妻子·其三
作者：郑世元
朝代：清

勿用顾旅人，我犹得自强。融融荣卫间，渐觉回三阳。饥已思食粥，渴已思饮浆。前途虽然辽，有弟相扶将。只愁雁鸿少，勿虑岁月长。但看岭梅发，知我思故乡。明年五六月，寄汝荔支尝。
出门别妻子·其二
作者：郑世元
朝代：清

在家不知好，出门使心悲。娇女绕我膝，小儿挽我衣。似亦解离别，却去还复来。惟此不忍割，令我殊依依。昨日适南市，思买缯骑归。绮要机中织，蚕妇方缫丝。将丝拈作线，成衣知几时。我老待儿养，塌焉摧心脾。
官赈谣
作者：郑世元
朝代：清

黄须大吏骏马肥，朱旗前导来赈饥。饥民腹未饱，城中一月扰。饥民一箪粥，吏胥两石谷。我皇圣德仁苍生，官吏甚勿张虚声。
感怀杂诗
作者：郑世元
朝代：清

贫贱非所忧，菽水有馀欢。毛义喜形色，意讵荣一官。用愧七尺躯，无由洁晨餐。斗粟不任舂，负米计弥艰。大义在不辱，守身重丘山。安得力耕养，十亩乐闲闲。刘协著《雕龙》，怀之谒休文。磬折车辐下，有才惧无闻。又闻鲍明远，奏诗义庆门。韬知恐沉没，上书以求伸。无称虽可疾，荣名胡因人？荣名虽可宝，此身亦宜珍。眩玉贤者羞，自媒贞女嗔。崇实宾自至，奚为丧我真？泰山不自高，因丘垤以形。河海不自广，因沟浍以名。他山有砺石，良璧逾晶莹。木槿争朝荣，松柏弥见贞。何妨粟有秕，维箕簸之精。何妨苗有莠，镈赵耕者明。
感怀杂诗·其一
作者：郑世元
朝代：清

贫贱非所忧，菽水有馀欢。毛义喜形色，意讵荣一官。用愧七尺躯，无由洁晨餐。斗粟不任舂，负米计弥艰。大义在不辱，守身重丘山。安得力耕养，十亩乐闲闲。
感怀杂诗·其三
作者：郑世元
朝代：清

泰山不自高，因丘垤以形。河海不自广，因沟浍以名。他山有砺石，良璧逾晶莹。木槿争朝荣，松柏弥见贞。何妨粟有秕，维箕簸之精。何妨苗有莠，镈赵耕者明。
感怀杂诗·其二
作者：郑世元
朝代：清

刘协著《雕龙》，怀之谒休文。磬折车辐下，有才惧无闻。又闻鲍明远，奏诗义庆门。韬知恐沉没，上书以求伸。无称虽可疾，荣名胡因人？荣名虽可宝，此身亦宜珍。眩玉贤者羞，自媒贞女嗔。崇实宾自至，奚为丧我真？
捉船行
作者：郑世元
朝代：清

客行在西吴，喧呼闻捉船。云奉宪司票，取数须一千。乌程县堂晓传鼓，县官排衙点船户。东船西舫寂不行，里正如狼吏如虎。行人坐守居人困，百里官塘断商贾。罟师渔父都含愁，城南城北水断流。千艘万橹城中集，苇岸芦港风悠悠。大船竞输线，差役幸暂免。小船无钱只一身，捉住支吾应供遣。自从名隶公家籍，日日河头坐白日。太仓合米聊入腹，谁为饔飧顾家室。可怜有船何处撑，江干万众俱吞声。
新柳
作者：郑世元
朝代：清

善和坊里信如何，蘸绿揉蓝动玉河。禁得轻寒一百六，倦扶头起为春多。客舍心情费忖量，江干一曲女儿箱。羡他绝不关闲事，几个渔舟弄夕阳。
新柳·其一
作者：郑世元
朝代：清

善和坊里信如何，蘸绿揉蓝动玉河。禁得轻寒一百六，倦扶头起为春多。
新柳·其二
作者：郑世元
朝代：清

客舍心情费忖量，江干一曲女儿箱。羡他绝不关闲事，几个渔舟弄夕阳。
检先大人遗集
作者：郑世元
朝代：清

清气回天地，丹心在简编。平生千古意，属望后人贤。马服深惭括，《周南》泣授迁。空嗟不能读，三祝未终篇。
渡扬子
作者：郑世元
朝代：清

忽闻漰湃声，大江又当面。十年不来游，如与故人见。江光只如昔，我老颜色变。西日没复升，东流去不转。逝者如斯夫，来者亦可鉴。南瞻建康城，北瞰山阳县。当时英雄人，千载一过电。胡为尚役役，临衰感贫贱。
燕
作者：郑世元
朝代：清

日暮差池影，穿花故故频。与君同在客，是处可怜春。戈者无余慕，天涯恋主贫。清明满桃李，蝴蝶过东邻。
看客舞刀
作者：郑世元
朝代：清

秋水飞双腕，冰花散满身。柔看绕肢体，纤不动埃尘。闪闪摇银海，团团滚玉轮。声驰惊白帝，光乱失青春。杀气腾幽朔，寒芒泣鬼神。舞馀回紫袖，萧飒满苍旻。
观枪法
作者：郑世元
朝代：清

闻声驰铁骑，过影走金蛇。进退真神捷，盘旋任屈斜。毫光团白雪，风雨散梨花。一气如相贯，全身总被遮。阴阳回地纽，狐媚遁天涯。仿佛陈安技，真堪任虎牙。
观音岩
作者：郑世元
朝代：清

粤山山山奇，兹岩益奇绝。嵌空有神功，壁立淬寒铁。晻㫲山精藏，灵秀真宰泄。赤日万古阴，江雾昼常结。飞楼骑危驾，石隙透微穴。拾级如盘螺，堂隍忽开列。僧梵响出云，钟乳倒垂雪。南罗罗浮佳，北与大庾别。目谋觏斯奇，殊使羁心悦。
初冬晚眺
作者：郑业娽
朝代：清

黯黯荒郊欲暮时，朔风摇飏酒家旗。数声村犬吠行客，几处归鸦争晚枝。楼小先迎新月上，林高独下夕阳迟。霜馀木落群峰出，松柏凌寒独未知。
思亲不寐口占一绝
作者：郑业娽
朝代：清

思亲眠不得，起坐夜三更。月照一庭白，慈乌故故鸣。
挽曾纪泽联
作者：郑业敬
朝代：清
体裁：联

游览四大洲，我马歌诗旋使节；凄凉二三月，子规啼血吊灵魂。
挽张百熙联
作者：郑业斌
朝代：清
体裁：联

解衣衣我，推食食我，论私已有余恸；臣门如市，臣心如水，惟帝降鉴在兹。
贺张百熙60寿联
作者：郑业槩
朝代：清
体裁：联

北斗允隆名世望；南山同晋作人词。
题壮义勒
作者：郑之侨
朝代：清

竹瓦天昏鼓声死，衔须喷贼贼魄褫。生不食尔鬼食尔，呜呼明威真壮士。郎君缟衣拔刀起，大呼杀贼发植指。先斩蚁祖后及蚁，何物蛮种乃生此。一骨鞭尔一万箠，归告其父酹贼髓。去扫红土变赤水，呜呼佥事真孝子。我观《壮义勒》，掩卷三叹息。当年渝播失复得，论功大半袁氏力。岂独夷鼎照乡国，况闻入道平阳时，明威伯子勋已奇。水牛塘边大酣战，至今名著学语儿。忠孝之气钟一氏，此勒与天同不毁。呜呼国家多得袁氏父若子，安有四海金瓯破张李。
夏夜乘凉限韵
作者：郑云荫
朝代：清

乘凉凭画阑，萤飞频仰视。解渴何所需，冰盘浸瓜李。便敌曹公梅，差亚陈家紫。星斗挂疏林，柳枝拂棐几。忽然起惊风，乱飐芙蓉水。明月皎皎光，直照深潭底。何处碧荷香，沁入金尊里。
留别云汀
作者：郑五锡
朝代：清

士生一天地，交契不封疆。心认挥毫正，辞薰煮茗香。相期崇德业，馀事露词章。云树分襟后，清标讵可忘。
俚言恭挽晋赠中宪大夫崇庆州牧理斋常老先生殉节实录
作者：郑人瑞
朝代：清

挽粟飞刍未是功，儒臣更效武臣忠。死心久寄青灯下，生气常留白刃中。报国精灵依蜀土，思亲魂魄到辽东。翻教竹马空迎像，民恸遥天泪洒风。精忠自古本忘身，何待频题赴难辰。稽首虽辞臣命尽，挥戈尚使国威伸。弥添岭上关山壮，不独溪旁庙宇新。当日睢阳须鬼击，先生犹及戮蛮人。
俚言恭挽晋赠中宪大夫崇庆州牧理斋常老先生殉节实录·其一
作者：郑人瑞
朝代：清

挽粟飞刍未是功，儒臣更效武臣忠。死心久寄青灯下，生气常留白刃中。报国精灵依蜀土，思亲魂魄到辽东。翻教竹马空迎像，民恸遥天泪洒风。
俚言恭挽晋赠中宪大夫崇庆州牧理斋常老先生殉节实录·其二
作者：郑人瑞
朝代：清

精忠自古本忘身，何待频题赴难辰。稽首虽辞臣命尽，挥戈尚使国威伸。弥添岭上关山壮，不独溪旁庙宇新。当日睢阳须鬼击，先生犹及戮蛮人。
东河飞沫
作者：郑以庠
朝代：清

东河名胜画图中，浩荡浮空喷沫同。绝似瀑泉飞百道，抛珠响逗晚来风。
古战场
作者：郑以庠
朝代：清

平沙一望息兵争，不见当年战士行。画角谯楼虫吊月，无人知是受降城。
吊郑成功
作者：郑以庠
朝代：清

乾坤板荡有馀悲，两岛孤军抗八旗。今日思明洲畔过，斜阳衰草访残碑。
和陈槐庭词兄却扇词
作者：郑以庠
朝代：清

枯肠日饮润如酥，醉过消寒九九图。自笑玉川唯赤脚，锦囊收拾当奚奴。琴瑟和鸣等断金，筝琶添奏意犹深。愿卿休咏江沱句，旁挺离支惬素心。轻盈二八绮罗身，南脸西眉画不真。他日颛房须仔细，妒鳞防逆比肩人。豆蔻香浓二月梢，游蜂恰好借为巢。东风似喜开生面，连理枝头又吐苞。
壮士行
作者：郑以庠
朝代：清

飒飒秋风剑气腥，满腔热血洒沧溟。平生早作封侯想，誓斩楼兰照汗青。
寒夜读书
作者：郑以庠
朝代：清

牙签万轴小蓬瀛，料峭风寒逼短檠。一卷离骚一壶酒，雪庐消夜古狂生。
寒夜读书
作者：郑以庠
朝代：清

青毡兀坐入寒更，左右图书拥百城。较与儿时还有味，一灯风雨古人情。
怀家毓臣幼佩
作者：郑以庠
朝代：清

江声呜咽雨潇潇，旅馆秋灯伴寂寥。鹭屿鲲洋连大澥，相思空托去来潮。
徐俟斋画芝
作者：郑任钥
朝代：清

采蕨归来日已移，写将三秀寄遥思。秋风满眼嗟零落，岩谷何人和《紫芝》？
春蚕词
作者：郑任钥
朝代：清

蚕月人家爱晴旭，纸筐分叶声满屋。三眠过后桑树稀，称来银茧缫为丝。山村日午纬车响，榆柳阴阴烟火迟。忆昔民间累苛派，新丝二月长先卖。近年儿女有完襦，急公更足偿私债。艰难衣食在农桑，年年拜祭马头娘。不辞小妇闺中苦，愿作山龙藻火裳。
贺张百熙60寿联
作者：郑先□
朝代：清
体裁：联

一身系天下安危之重；其寿以薰育仁慈为徵。
挽曾国荃联
作者：郑先亨
朝代：清
体裁：联

中兴事业伟哉，惟铙歌早唱，江东乃定平捻平苗平回大局；此日哀荣至矣，况玉节未移，白下已有治鄂治晋治粤仁声。
新晴出游
作者：郑先朴
朝代：清

杜门不出惟看雨，天地模糊水气浓。忽卷烟云生霁色，起寻山水散愁客。春回千嶂铜生绿，日晃一溪金在镕。笞笠满原秧满野，果然久雨不妨农。
新晴出游
作者：郑先朴
朝代：清
体裁：七言律诗

杜门不出惟看雨，天地模糊水气浓。忽卷烟云生霁色，起寻山水散愁容。春回千嶂铜生绿，日晃一溪金在镕。笞笠满原秧满野，果然久雨不妨农。
读韩诗
作者：郑先朴
朝代：清

酒力如春风，入眼能生花。好书如故人，相对宜擎茶。醉读昌黎诗，万象莽无涯。宝鼎留古字，逼视惊聱牙。清镜写物形，酷肖无舛差。有时恣恢奇，月黑鬼盈车。有时出清新，日升天卷霞。大巧反若拙，夸目时尚奢。傥有弦外音，千古惟一家。
雨后游岳麓山
作者：郑先朴
朝代：清

微雨如膏沐，妆成岳麓春。碧沾枫叶嫩，红湿野花新。帆影辞家客，书声闭户人。自卑亭畔路，游眺几逡巡。
挽弟郑天衢联
作者：郑光策
朝代：清
体裁：联

缘尽先离，伤心卌载荆枝，漫说来生还有约；事多未了，回首七旬萱荫，敢言已死便无知。
一剪梅·病骨初痊，离怀易触，因寄夫子皖江信，匆匆附书于尾
作者：郑兰孙
朝代：清

病骨迎寒瘦不支。倚著床儿。偎著衾儿。不言不语强支頣。想起行期。望到归期。江阔天空雁倦飞。雨也霏霏。雪也霏霏。小窗风静篆烟微。烛剪窗西。人矣窗西。
减字木兰花·为宗友石画梅
作者：郑兰孙
朝代：清

暗香清绝。独抱冰心幽韵别。疏影横斜。玉作精神雪作花。云阶月地。回首孤山添客思。写向窗前。疑是飞来姑射仙。
减字木兰花·写扇头菊花，为周紫卿姻嫂妇人作
作者：郑兰孙
朝代：清

重阳时候。帘卷小窗凉乍透。弄粉调脂。试吮霜毫点染迟。晚香幽艳。雅韵三秋应独占。一握风清。遥企芳仪未识荆。
减字木兰花·宗友石嘱题其友人画红楼梦歌伶纨扇
作者：郑兰孙
朝代：清

即空即色。幻境荒唐人不识。恨海情天。黄土朱颜尽可怜。韶华难驻。几个聪明能觉悟。曲度云屏。多少红楼梦未醒。
双调南乡子
作者：郑兰孙
朝代：清

庭院雨痕收。侵晓珠帘乍上钩。红雪装成香世界，悠悠。不是凝妆独倚楼。回首忆前游。铸错何须说九州。月地云阶无限感，休休。万点春痕洗旧愁。
双调南乡子
作者：郑兰孙
朝代：清

锦幕怯春寒。金鸭烟沈晓月残。一色花痕清似雪，漫漫。著意相怜起早看。拍遍玉阑干。似絮愁肠画出难。多谢传神双管笔，珊珊。顾影何须换骨丹。
双调南乡子
作者：郑兰孙
朝代：清

香雾透红绡。压鬟浓芬上翠翘。强起扶头心绪懒，朝朝。酒病诗魔两不聊。记得放兰桡。香暖孤山雪未消。怊怅故园云路迥，迢迢。江北江南客梦遥。
双调南乡子·自题玉窗春晓图小影
作者：郑兰孙
朝代：清

罗袖晓寒添。才罢晨妆掩镜奁。脸晕消红眉减翠，恹恹。修到梅花亦可怜。花艳尚如前。咏月吟风句懒拈。斜倚玉窗人倦也，仙仙。疏影清香扑画帘。
双调南乡子·题美人画幅
作者：郑兰孙
朝代：清

深院杏花天。垂柳丝丝未作绵。宜雨宜晴人意倦，窗前。觅句聊题玉版笺。无语耸吟肩。懒画眉痕黯自怜。闻说江南风景好，华年。罗绮争夸富贵仙。
台城路
作者：郑兰孙
朝代：清

年来憔悴腰围减，无眠每看侵晓。锦幔围香，银篝倚玉，风雨送春归早。天涯芳草，问别后而今，怎生怀抱。煞是无聊，屋梁月落画屏悄。俊游回首堪忆。忆酒痕碧凝，烛花红小。篆袅清愁，尘封匣镜，丝鬓催人易老。相逢最好。奈地北天南，梦云难到。欲寄音书，双鱼江上杳。
台城路·哭山云侄
作者：郑兰孙
朝代：清

朝来忽接惊心报，忆别光阴非久。济世才华，匡时抱负，天不假其年寿。关山回首。痛病骨支离，吟笺犹袖。此语凄凉，予肠断矣泪如豆。记送归舟时候。感往日书来，殷勤问又。煮茗清谈，题笺和韵，正是小庭春昼。而今知否。叹泉路茫茫，空浇残酒。为赋哀词，衷怀已酸透。
台城路·壬子七月二十夜纪梦
作者：郑兰孙
朝代：清

铜壶莲漏声频滴，蓉枕夜凉初倦。酒力才消，愁肠暂解，梦到何方庭院。花如人面。看曲曲银屏，碧天云汉。玉宇琼宫，神仙莫是旧时眷。低徊者般依恋。奈怯怯柔魂，晓风吹转。翠幕灯昏，鸭炉香淡，零落钿蝉金燕。琉璃匣畔。怕弹指华年，等闲偷换。闷压鸳衾，袖罗松宝钏。
台城路·寒窗人悄，雨夜灯昏，黯黯离愁，盈盈客思，信笔赋此，以写闷怀
作者：郑兰孙
朝代：清

雨声不尽离人恨，宵来倍添情思。抱影回灯，偎衾卸髻，待睡又还休睡。消红减翠，叹聚散匆匆，泥人清泪。缩地无由，柔肠不饮已如醉。黄昏悄然门闭。正瓶花玉冻，炉烟香细。漏永寒添，帏低风峭，谁识此时滋味。愁来怎避，想秋月春花，碧窗幽意。下九初三，予怀渺天际。
台城路·已酉正月十三日哭次女通儿
作者：郑兰孙
朝代：清
体裁：词

八年绕膝今成梦，伤心不堪回首。掌上珠沉，怀中月冷，恰是烧灯时候。韶光依旧。叹一现昙花，罡风吹瘦。盼尔重来，今生已矣那能彀。聪明怎偏不寿。检断纸零笺，泪痕盈袖。飘渺泉台，凄凉人世，几个黄昏清昼。茶前饭后。每误唤儿餐，寸心酸透。空奠椒浆，冥途知也否。
如梦令·题秋海棠便面
作者：郑兰孙
朝代：清

露湿玉阶时候。妆点秋容消瘦。试写画中看，脂晕粉香盈袖。知否。知否。清影怜它如旧。
忆秦娥·舟中乡思
作者：郑兰孙
朝代：清

风帆急。乡关渐远云山隔。云山隔。整日思亲，无由解得。别离情绪从今识。深宵看尽灯花结。灯花结。满腹牢愁，天涯行客。
忆秦娥·题陈卓斋姬人雪窗梅影遗照
作者：郑兰孙
朝代：清

空劳忆。昙花一现伤心色。伤心色。雪窗梦冷，云阶月黑。冰肌玉骨曾相识。暗香清影添凄恻。添凄恻。返魂无计，佳人难得。
明月生南浦
作者：郑兰孙
朝代：清

新声响遏穿云裂。郑重题笺，字字霏香屑。凤吹鸾鸣清韵别。艳花风舞回琼雪。西窗有客堪愁绝。回首蟾光，几度圆还缺。不尽羁怀增感咽。长生何处求仙诀。
明月生南浦
作者：郑兰孙
朝代：清

百篇斗酒文何绮。好句拈来，写遍银光纸。午梦未成推枕起。卷帘读向西风里。骊珠一串差堪拟。楚客工愁，写出愁如许。阶下秋花凉玉蕊。薜萝烟冷怀湘水。
明月生南浦
作者：郑兰孙
朝代：清

自怜憔悴低飞翮。宦海浮沉，往事馀鸿迹。西子湖边烟水碧。平山堂下繁花易。而今又作东皋客。百感中来，天地为之窄。只合逃禅聊自适。药炉经卷虚堂夕。
明月生南浦
作者：郑兰孙
朝代：清

评花醉月才人事。倚马千言，独树骚坛帜。开府参军多逸思。清新别具天然致。琳琅一卷藏遥笥。丽句仙心，密密珍珠字。此日胸存湖海志。它年风送摩天翅。
明月生南浦
作者：郑兰孙
朝代：清

雨过银屏风暗度。云洗天空，又见冰轮吐。窗下水沉香细护。五铢衣薄凉生素。拟欲报琼还又住。几度裁笺，自愧难追步。减尽吟怀无好句。宵深自把兰釭炷。
明月生南浦·为孙子竺弟写丛兰便面
作者：郑兰孙
朝代：清

情怀冷淡天涯客。弄墨调铅，强作消愁策。自叹穷途无长物。赠君聊写崇兰碧。幽艳中含贞静德。抱道深藏，不为炎凉易。珍重春华宜护惜。年年便面常相识。
明月生南浦·题钱奎卿诗词集
作者：郑兰孙
朝代：清

携来戛玉敲金句。不弃荒芜，嘱我从头注。价重鸡林云锦护。闺中窃恐涂鸦误。回环雒诵匪朝暮。一爽尘襟，似嚼寒梅素。想见吟成夸七步。珊瑚笔底花常吐。
沁园春·为梅阁姊丈题美人小幅
作者：郑兰孙
朝代：清

乍展鹅溪，忽惊鸿影，依稀个人。看云鬟初拢，淡妆增艳，柳眉如画，远黛含颦。浅晕红腮，香笼翠袖，鸦绿单衫稳称身。端详处，似当年何地，曾见真真。嫣然别样丰神。怎无语、含情带薄嗔。任千声低唤，未回娇盼，一灯相对，难问仙津。飞燕轻盈，绿珠明媚，微步凌波不染尘。银屏悄，拟量珠十斛，买取芳春。
浣溪沙
作者：郑兰孙
朝代：清

闷倚龙须八尺床。隔帘微雨送凄凉。银釭剔了又昏黄。梦欲寻时偏寐少，事难言处最情长。不堪回首耐思量。
浣溪沙·题菊花便面，为宗友石作
作者：郑兰孙
朝代：清

采采东篱菊正黄。西风帘卷近重阳。挥毫写得几痕霜。雅韵也如人意淡，秋容偏耐月波凉。高怀晚节岂寻常。
渔家傲·至吴门舟中晚眺
作者：郑兰孙
朝代：清

昏鸦阵阵透林黑。好山迎面如相识。闲倚蓬窗心似织。蒲帆直。西风吹梦来无力。斜照将沉烟水碧。乡心撩乱天涯客。雁自南飞燕自北。韶华易。芦花两岸秋江白。
点绛唇·题断简残篇便面
作者：郑兰孙
朝代：清

检点零星，香薰锦袭留馀馥。长篇短幅。曾饱文人腹。字蚀虫残，何处牙签簇。愁重读。当年珍惜，为有千钟粟。
菩萨蛮·为徐东园写梅竹便面
作者：郑兰孙
朝代：清

江南江北春光好。一枝岭上开偏早。占得众芳先。凌寒瘦影妍。罗浮清梦足。翠倚琅玕玉。写向画中看。香飞上笔端。
菩萨蛮·忆夫子
作者：郑兰孙
朝代：清

垂垂帘幕深深院。绣床风紧红丝乱。微雨又新秋。客心愁不愁。登楼眉黛蹙。江水依然绿。酒醒一灯残。离多梦转难。
贺新凉·钱奎卿见贻佳句，又为余莲因室稿作序，赋此以谢
作者：郑兰孙
朝代：清

耳熟清名久。数东皋、骚坛名士，君应居首。健笔凌云谁得似，合称才量八斗。定不让、当年欧柳。何幸芜词劳染翰，赐题笺、敏速夸神手。九天外，落琼玖。浣薇三复临窗牖。好珍藏、袭之古锦，常携座右。未学闺中何足道，下里声同瓦缶。赖雅韵、冀传不朽。自愧客途无以报，勉濡毫、敢步诗人后。吟短句，代尊酒。
贺新凉·题宗友石小影
作者：郑兰孙
朝代：清

一幅云蓝纸。写少文、悠然独立，胸襟如此。蜗角蝇头何所计，世态任它非是。又岂羡、等闲青紫。李杜文章欧柳笔，擅词坛、风雅闻遐迩。清名盛，久倾耳。杖乡时节居乡里。享林泉、优游清福，有谁能此。松柏岁寒姿益茂，鹤算频添无巳。好闭户、闲研经史。酒盏诗筒俗尘远，更轻衫、羽扇传神似。寿者相，共瞻视。
转应词·寄禾中孙葆麓弟
作者：郑兰孙
朝代：清

明月。明月。记照还乡时节。扁舟小住鸳湖。惆怅天涯隙驹。驹隙。驹隙。回首俊游愁绝。
酷相思·秋窗听雨
作者：郑兰孙
朝代：清

莲衣未褪星期早。奈风雨、窗儿搅。见宝鸭香残灯晕小。人意思、花知道。花意思，人知道。别后益怜相聚好。甚独自、伤怀抱。听帘外沉沉声到晓。人去也、花愁老。花谢也，人愁老。
酷相思·送夫子赴都
作者：郑兰孙
朝代：清

晓梦如烟慵欲睡。又门外、催人起。问行李匆匆安也未。君去也、留无计。侬在也、行无计。眼底离情衣上泪。■珍重、长安地。盼桂子香清秋月媚。雁到也、凉须记。花放也、归须记。
金缕曲·三月十七日乃孙补年外祖父仙游之辰，抚今追昔，怅然于怀，爰赋此阕，聊当一哭
作者：郑兰孙
朝代：清

千里关山隔。痛慈颜、仙游去也，今生永诀。寒食棠梨风共雨，又是期年使节。盼一拜、灵帷难得。寸寸柔肠非剑断，更行行、清泪如珠滴。精卫恨，杜鹃血。星移物换堪愁绝。怅而今、南云回首，顿伤畴昔。飘渺予怀天际远，潦倒自怜羁客。况尘世、升沉难必。聚散浮鸥无定影，叹流光、瞥眼如驹隙。穷途感，与谁说。
金缕曲·再叠前韵答友石先生
作者：郑兰孙
朝代：清

敏捷成奇句。走龙蛇、烟云落纸，兰釭添炷。斗酒百篇谁得似，名共谪仙争著。非凡格、所能随翥。雏凤声清应并续，定它年、稳步青云处。莱衣舞，得天趣。九龄稚子邀深誉。赐琳琅、珠玑一卷，岂同吟絮。袭锦薰香常展读，此是慈航普度。等七尺、珊瑚琼树。惟我俗怀殊碌碌，索枯肠、恐误殷勤顾。陈腐语，勉申诉。
金缕曲·和宗友石韵
作者：郑兰孙
朝代：清

捧得瑶华句。向晴窗、迥环雒诵，瓣香重炷。戛玉敲金夸绝调，久仰先生名著。双管笔、鸾翔凤翥。白傅高怀贪隐逸，伴林泉、种竹云深处。超尘境，乐真趣。闺中未学劳虚誉。愧微才、未工织锦，难追咏絮。辛苦天涯伤寄迹，客里年光偷度。空梦断、故乡云树。不尽沧桑身世感，怅穷途、漂泊谁青顾。愁如许，那堪诉。
金缕曲·被酒归来，春寒较甚，客怀怅触，万感纷如此时，欲眠其可得乎，爰挑灯拂纸，作一百十六字，时孟春下浣五日
作者：郑兰孙
朝代：清

今夜如何睡。倚熏笼、香浓宝鸭，灯明金穗。瘦影偎人清似此，相对自怜明媚。怎禁得、频年况瘁。触绪关心心易感，任罗衫、揾透双红泪。愁如许，几曾醉。茫茫甚处埋忧地。悄黄昏、半阶月色，满庭霜意。料峭春风帘怕捲，领略无聊滋味。蓦听得、漏声三次。半臂棉轻钗玉冷，静沉沉、四下重门闭。悲欢事，忍频记。
金缕曲·谢答张海门太史
作者：郑兰孙
朝代：清

落寞天涯客。避烽烟、东皋小住，自伤萍迹。故国迢迢千里远，憔悴低飞倦翮。回首处、流光虚掷。漫说黄金堪作屋，耐立锥无地乾坤窄。顾稚弱，怅巾帼。尘沙扑面何由拭。望前途、茫茫身世，不胜凄恻。惟有高怀知拙计，稳护一枝栖息。劳雅意、殷勤培植。我欲报公难以报，只毕生、感佩存胸臆。吟短句，藉松墨。
金缕曲·题卜母蒋太夫人诗卷
作者：郑兰孙
朝代：清

三复悲凉语。写平生、艰难况味，伤心几许。缕雪裁冰词一卷，节孝千秋昭著。霜夜冷、青灯机杼。风木空馀人子恨，更孤鸾、镜影尤凄楚。松筠志，耐寒暑。无端骤雨摧琼树。幸天公、栽培深意，贤孙继祖。雏凤声清堪慰望，万里云程健羽。应不负、当年辛苦。愧我吟怀殊草草，勉题笺、敢步离坛主。钦佩意，赋金缕。
潮州八景诗 其一 湘桥春涨
作者：郑兰枝
朝代：清

湘江春晓水迢迢，十八梭船锁画桥。激石雪飞梁上鹭，惊涛声彻海门潮。鸦洲涨起翻桃浪，鳄渚烟深濯柳条。一带长虹三月好，风光几拟到层霄。
潮州八景诗 其七 西湖渔筏
作者：郑兰枝
朝代：清

芳塘如鉴正清兮，渔筏随风看不迷。几朵芦花浮水净，半竿山日落湖低。鹭飞矶上霜千点，鱼织波心绢一溪。自有钓台堪寄兴，载将秋色过城西。
潮州八景诗 其三 金山古松
作者：郑兰枝
朝代：清

金山北枕起高峰，万古凝荫一棵松。矗矗凌云悬百尺，青青耐雪渡三冬。风亭积翠飞层堞，虎石吹涛逐晚钟。长峙海邦标劲节，满林秋色入望浓。
潮州八景诗 其二 韩祠橡木
作者：郑兰枝
朝代：清

高植一株耸翠峦，侍郎手泽倚栏干。根深八月蟠祠古，叶毓双旌度岁寒。棱影参差侵曲水，奇花多少映祠坛。游人若问科名事，为指芳林归姓韩。
潮州八景诗 其五 龙湫宝塔
作者：郑兰枝
朝代：清

古塔峥嵘鳄水头，潆洄院落好维舟。帆藏灯影三更月，缆系钟声五夜游。停棹不妨风瑟瑟，开窗正爱浪悠悠。几层磴道遥望处，一幅江城入画秋。
潮州八景诗 其八 北阁佛灯
作者：郑兰枝
朝代：清

城北烟林阁几层，琉璃座上看燃灯。一痕隐射青天静，半点长随白日凝。影杂晨星悬古刹，光分夜月挂岗陵。梵宫自是长明镜，照彻韩潮万象澄。
潮州八景诗 其六 鳄渡秋风
作者：郑兰枝
朝代：清

轻舟渺渺逐清风，载向西来复向东。人立晴波秋水绿，叶飞远浦晚霞红。一溪爽籁韩潮阔，两岸凉飙鳄渡空。自是祭文神妙处，于今歌咏在江中。
潮州八景诗 其四 凤台时雨
作者：郑兰枝
朝代：清

凤城郊外耸层台，时雨霏霏渡水来。云锁湘桥疑海市，烟迷笔岭忆蓬莱。一天银竹侵朱槛，八面檐花点碧苔。霁后山川多景色，老鸦洲上好徘徊。
潮州八景诗·湘桥春涨
作者：郑兰枝
朝代：清

湘江春晓水迢迢，十八梭船锁画桥。激石雪飞梁上鹭，惊涛声彻海门潮。鸦洲涨起翻桃浪，鳄渚烟深濯柳条。一带长虹三月好，风光几拟到层霄。高植一株耸翠峦，侍郎手泽倚栏干。根深八月蟠祠古，叶毓双旌度岁寒。棱影参差侵曲水，奇花多少映祠坛。游人若问科名事，为指芳林归姓韩。金山北枕起高峰，万古凝荫一棵松。矗矗凌云悬百尺，青青耐雪渡三冬。风亭积翠飞层堞，虎石吹涛逐晚钟。长峙海邦标劲节，满林秋色入望浓。凤城郊外耸层台，时雨霏霏渡水来。云锁湘桥疑海市，烟迷笔岭忆蓬莱。一天银竹侵朱槛，八面檐花点碧苔。霁后山川多景色，老鸦洲上好徘徊。古塔峥嵘鳄水头，潆洄院落好维舟。帆藏灯影三更月，缆系钟声五夜游。停棹不妨风瑟瑟，开窗正爱浪悠悠。几层磴道遥望处，一幅江城入画秋。轻舟渺渺逐清风，载向西来复向东。人立晴波秋水绿，叶飞远浦晚霞红。一溪爽籁韩潮阔，两岸凉飙鳄渡空。自是祭文神妙处，于今歌咏在江中。芳塘如鉴正清兮，渔筏随风看不迷。几朵芦花浮水净，半竿山日落湖低。鹭飞矶上霜千点，鱼织波心绢一溪。自有钓台堪寄兴，载将秋色过城西。城北烟林阁几层，琉璃座上看燃灯。一痕隐射青天静，半点长随白日凝。影杂晨星悬古刹，光分夜月挂岗陵。梵宫自是长明镜，照彻韩潮万象澄。
挽张之洞联
作者：郑其深
朝代：清
体裁：联

鄂州乃四通八达之场，铁轨将来，愿勿忽湖湘重镇；安定以经艺治事为要，青衿具在，可能忘庠序遗规。
张山人画松歌
作者：郑典
朝代：清

高堂云气昼漠漠，四壁阴森满丘壑。知是山人十八公，苍鳞紫甲纷披落。一株如屈铁，瘦骨崚嶒藓皮裂。两株如老龙，尺幅飞腾雷电掣。朱明赤帝烜南讹，烈日未得鞭羲和。耳边恍有翠涛出，置身忽在嵩山阿。观者无言俱动色，绢素淋漓满烟墨。羡君腕底有徂徕，那数秦封与汉植。吾闻古来画古松，能者无过偃与宏。精神入微妙，化夺天地工。后来好手谁可比，雄姿崷崒将毋同。千年茯苓下结实，此图莫放仙人入。神物由来鬼欲偷，玉轴金箱好收拾。
送人之楚
作者：郑典
朝代：清

愁眼看君发，荒村野水昏。独惭花置驿，相送月侵门。楚雨关情思，湘波总泪痕。由来惟此地，迁客易销魂。
喜李提军舟师至
作者：郑兼才
朝代：清

海外孤城困一方，陡看军气长戎行。潮声风送西关迥，帆影云连北线长。扼要谁容通断港，成功终久藉馀艎。楼船坐据威名重，不道将军少智防。
大穆降庄
作者：郑兼才
朝代：清

北郭通村径，閒情恣小游。市声喧海角，雨意暗溪头。将卒安无事，乡愚抱隐忧。烧痕馀草舍，防盗未曾修。
由弯崎至罗汉门杂咏
作者：郑兼才
朝代：清

一字排空列翠长，东南形势纪台阳。舆中睡入弯崎路，回首青山失大冈。悬崖荒草拂舆行，一线危途接树平。心胆已虚情趣好，山头禽语下溪声。流水弯环土岸崩，下临无地古亭坑。须知缺处人工补，可有扶栏护客行。海外青山入版图，红毛遗迹属模糊。峰头雨暗怨鸯岭，有客来寻打鹿埔。每得山窝便有村，田庐鸡犬长儿孙。东行岭尽烟千顷，罗汉天开内外门。脉络分明记大乌，山形指掌考成图。亲经足迹今输我，能补修书一字无。
由弯崎至罗汉门杂咏·其一
作者：郑兼才
朝代：清

一字排空列翠长，东南形势纪台阳。舆中睡入弯崎路，回首青山失大冈。
由弯崎至罗汉门杂咏·其三
作者：郑兼才
朝代：清

流水弯环土岸崩，下临无地古亭坑。须知缺处人工补，可有扶栏护客行。
由弯崎至罗汉门杂咏·其二
作者：郑兼才
朝代：清

悬崖荒草拂舆行，一线危途接树平。心胆已虚情趣好，山头禽语下溪声。
由弯崎至罗汉门杂咏·其五
作者：郑兼才
朝代：清

每得山窝便有村，田庐鸡犬长儿孙。东行岭尽烟千顷，罗汉天开内外门。
由弯崎至罗汉门杂咏·其六
作者：郑兼才
朝代：清

脉络分明记大乌，山形指掌考成图。亲经足迹今输我，能补修书一字无。
由弯崎至罗汉门杂咏·其四
作者：郑兼才
朝代：清

海外青山入版图，红毛遗迹属模糊。峰头雨暗怨鸯岭，有客来寻打鹿埔。
由洲仔尾到新港夜宿张家书馆
作者：郑兼才
朝代：清

是谁首祸煽愚蒙，此地经过感慨同。劫烬黄沙埋白骨，尘踪衰鬓冷悲风。临风市舍无人管，隔里村齐有路通。款客园林曾选胜，槟榔树下竹阴中。
经旗尾山
作者：郑兼才
朝代：清

层蓝叠翠峙村西，旗尾排风落影齐。天遣好山标两邑，地随流水隔长溪。弥浓庄近笼烟迥，傀儡峰高障雾低。空阔迷濛东港口，年来潮信息鲸鲵。
经猴洞感咏
作者：郑兼才
朝代：清

环村烟雨乱如丝，草店伤遭劫烬遗。十里空寮馀鹿陷，一方重镇借牛皮。庄通罗汉朝营垒，地近冈山夜举旗。不是将军能破贼，又教白骨障荒陂。
罗汉门庄
作者：郑兼才
朝代：清

土墙茅屋护篱笆，户内书声得几家。流水故将村路断，远山都受竹围遮。深藏地势当城郭，团练乡兵作爪牙。战后时平生计足，绿畴春雨长禾麻。
自题学署联
作者：郑兼才
朝代：清
体裁：联

天子命之教；人才系此官。
蔡骞逸出鹿耳门闻信感作
作者：郑兼才
朝代：清

鹿耳频年瘴气侵，可堪元恶未成擒。登城此日全无色，入汕当时苦用心。残喘知随尘劫尽，馀波虑趁海潮深。竟携党与同舟去，不悔空挥百万金。
节妇郑氏诗
作者：郑凤庭
朝代：清

吾家孙女名月娘，少小聪颖识书帙。十九及笄归王门，尝服敬恭称良匹。何意王生命不辰，一朝捐背嗟云没。义重移天女知之，矢志从夫泪成血。我闻其语奔相视，女自雍容正言说。尺丝昨夜手自裁，愿与讷甫栖同穴。妇式礼言一与齐，茕独此身不欲活。乡里见者为酸辛，自视声吞皆哽咽。拜辞尊长与姑嫜，礼数周详到毫末。举止安閒若平时，顷刻房巾命巳绝。精诚凛凛塞两间，生气飘飘凌白日。似此贞烈信难哉，哀汝命名不愧月。吁嗟乎，共姜苦誓柏舟诗，陶婴黄鹄歌亦拙。何如举案泉壤间，地久天长树名节。
溪园宴集分得文字
作者：郑培
朝代：清
体裁：五言律诗

促驾南还日，园亭此送君。那知朋好在，重与共论文。幔卷通花气，觞飞落暮云。欲乘馀兴往，林月正纷纷。
溪园宴集又得覃字
作者：郑培
朝代：清
体裁：五言律诗

河朔觞频举，山阴兴复探。朋游嗟聚散，云树影参覃。漏转仍呼酒，星稀尚驻骖。几能逢好会，书信寄江潭。
风物吟
作者：郑大枢
朝代：清

迎年红紫斗春风，四季花开浥露丛。未字女儿休折采，王昌只在此墙东。花鼓俳优闹上元，管弦嘈杂并销魂。灯如飞盖歌如沸，半面佳人恰倚门。宜雨宜晴三月三，糖浆草粿列先龛。凤头龙尾衣衫摆，踏遍郊坰酒已酣。海港龙舟夺锦标，缠头三五错呼么。行看对对番童子，嘴里弹琴鼻里箫。六月家家作半年，红团糖馅大于钱。娇儿痴女频欢乐，金鼓叮鼕嚷暑天。
风物吟·其一
作者：郑大枢
朝代：清

迎年红紫斗春风，四季花开浥露丛。未字女儿休折采，王昌只在此墙东。
风物吟·其七
作者：郑大枢
朝代：清

夺采抡元喝四红，月明如水海天空。野桥歌吹音寥寂，子夜挑灯一枕风。
风物吟·其三
作者：郑大枢
朝代：清

宜雨宜晴三月三，糖浆草粿列先龛。凤头龙尾衣衫摆，踏遍郊坰酒已酣。
风物吟·其九
作者：郑大枢
朝代：清

一阳初动岁初添，地暖长春不裹棉。糯米为丸黏饷耗，日中视晷卜丰年。
风物吟·其二
作者：郑大枢
朝代：清

花鼓俳优闹上元，管弦嘈杂并销魂。灯如飞盖歌如沸，半面佳人恰倚门。
风物吟·其五
作者：郑大枢
朝代：清

今宵牛女度佳期，海外曾无鹊踏枝。屠狗祭魁成底事，结缘煮豆始何时。
风物吟·其五
作者：郑大枢
朝代：清

今宵牛女度佳期，海外曾无鹊踏枝。屠狗祭魁成底事，结缘煮豆始何时。香烟缥缈绕盂兰，果号菩提佛顶盘。普度无遮观自在，纸灯夜静散波澜。夺采抡元喝四红，月明如水海天空。野桥歌吹音寥寂，子夜挑灯一枕风。囊萸载酒啖槟榔，处处登高屐齿忙。黄菊正开秋未老，满天纸鹞竞飞扬。一阳初动岁初添，地暖长春不裹棉。糯米为丸黏饷耗，日中视晷卜丰年。纸马幢幡送灶神，山肴野簌杂前陈。厨门长幼交罗拜，频祝休言辣臭辛。宰鸭书符压岁凶，松盆燎火煖芙蓉。千茎爆竹通宵响，贾岛精神酒一钟。
风物吟·其五
作者：郑大枢
朝代：清

六月家家作半年，红团糖馅大于钱。娇儿痴女频欢乐，金鼓叮鼕嚷暑天。
风物吟·其八
作者：郑大枢
朝代：清

囊萸载酒啖槟榔，处处登高屐齿忙。黄菊正开秋未老，满天纸鹞竞飞扬。
风物吟·其六
作者：郑大枢
朝代：清

香烟缥缈绕盂兰，果号菩提佛顶盘。普度无遮观自在，纸灯夜静散波澜。
风物吟·其十
作者：郑大枢
朝代：清

纸马幢幡送灶神，山肴野簌杂前陈。厨门长幼交罗拜，频祝休言辣臭辛。
风物吟·其十一
作者：郑大枢
朝代：清

宰鸭书符压岁凶，松盆燎火煖芙蓉。千茎爆竹通宵响，贾岛精神酒一钟。
风物吟·其四
作者：郑大枢
朝代：清

海港龙舟夺锦标，缠头三五错呼么。行看对对番童子，嘴里弹琴鼻里箫。
丛台
作者：郑大谟
朝代：清

百尺丛台杳霭间，行人指点赵江山。吕妃一去不归国，和璧他时亦入关。月洞千年秋草长，眉池终古碧苔斑。沧桑几变余陈迹，并作卢生一梦看。
宿大河屯
作者：郑大谟
朝代：清

行行六十里，夜宿大河屯。霁瀑长新水，秋声撼近村。镫摇双剑影，月露一弓痕。鼙鼓朅天动，沙场劳梦魂。
寄白浦二十二叔
作者：郑大谟
朝代：清

薄宦分南北，关河隔五千。乡心归落雁，客梦到秋天。海国沧波外，梁园战伐边。君恩浩无极，两地叹风烟。